BEOGRADU STIGLA NOVA PORUKA IZ BERLINA: Pojedinačni napredak država u procesu pridruživanja biće vrednovan | Ekspres.net\nPolitika proširenja nije za neke članice EU popularna tema, ali će svakako pojedinačni napredak država u procesu biti vrednovan.\nTo je srpskoj ministarki zaduženoj za evropske integracije Jadranki Joksimović rekao član odbora nemačkog Bundestaga za odnose sa EU Manuel Saracin.\nKako je saopštio kabinet ministarke, Joksimovićeva i Saracin su saglasni da reforme u poglavljima 23 i 24, koja obuhvataju oblasti reforme pravosuđa, borbe protiv kriminala i korupcije, manjinskih prava, medijskih sloboda od velikog značaja za proces EI, ali pre svega za modernizaciju i ukupan napredak države.\nJadranka Joksimović je zahvalila Nemačkoj – važnom strateškom partneru Srbije, na pomoći i podršci u procesu pristupanja.\nTags berlineujadranka joksimovićproces pridruživanjavrednovanje\nJADRANKA JOKSIMOVIĆ O STRATEGIJI EU O PROŠIRENJU: Protiv sam integracija u ” paketu” JADRANKA JOKSIMOVIĆ: Mi nismo “trojanski konj” ničijih interesa, imamo sopstvene IZ ŠPANIJE STIGAO ” NON PEJPER”: Stop za Kosovo u EU VULIN: Mogerini sa Beogradom razgovara, u Prištini naređuje


Izvor: Deutsche Welle, 05.Okt.2018, 10:04\nDavor Dragičević već više od šest meseci traži od nadležnih institucija da reše, kako kaže, slučaj ubistva njegovog sina Davida i da se odgovorni uhapse. Zbog toga će, kako je najavio, danas (5.10) u 18 časova na Trgu Krajine u Banjaluci saopštiti >> Pročitaj celu vest na sajtu Deutsche Welle << imena ljudi odgovornih za ubistvo njegovog sina.\nIz grupe „Pravda za Davida“ pozivaju građane da dođu na proteste.\n„Ne želimo politiku“\n„Ne želimo da na okupljanje dolazi iko sa obeležjima – nacionalnim, verskim, stranačkim. Svako ko to bude uradio, smatraćemo da nije član grupe ili podrška porodici“, rekla je Danijela Ratešić, članica grupe. Priča o obeležjima znači uplitanje politike u ceo slučaj i da pojedine političke partije – ili sve, na ovaj ili onaj način – koriste tragediju kako bi ubrali političke poene.\nIz policije poručuju da skup nije prijavljen i apeluju na organizatore da ga otkažu „zbog bezbednosnog rizika“. MUP nije zabranio skup, ali jeste najavio povećano prisustvo policije i „pojačanu kontrolu vozila i lica“.\nMinistar unutrašnjih poslova Republike Srpske Dragan Lukač, rekao je da policija ima informacije o dolasku određenih navijačkih grupa sa ciljem izazivanja incidenata. „Mnoge od tih grupa treba da dođu iz Federacije BiH – dobili su pozive, neki od njih se i odazivaju. Imamo i informaciju o imenima i prezimenima ljudi koji bi trebalo da se pojave ovde. Policija će preduzeti apsolutno sve korake da se spreči narušavanje javnog reda i mira u Banjaluci, na bilo koji način“, kaže Lukač.\nKako se bližio 5. oktobar, tako se u pojedinim medijima bliskim strukturama vlasti u RS težište stavljalo na još jednu „obojenu revoluciju“. Da budemo iskreni, i oni mediji koji podržavaju suprotan politički blok – jer nezavisni mediji u BiH, odnosno RS su izuzetak – isto to su radili, samo u suprotnom smeru. Prvi pišu da se dovodi autobusi iz cele BiH sa navijačkim grupama spremnim na akciju i izazivanje nereda, što je demantovano i iz grupe „Pravda za Davida“.\nSkupovi će se danas održati u Sarajevu i Banjaluci\nZa to vreme, završni predizborni skup „Saveza za pobedu“, koji je trebalo da bude održan samo nekoliko stotina metara dalje od skupa na Trgu Krajine, otkazan je. Prvi čovek SDS Vukota Govedarica poručuje da nije primereno održavati politički skup „nedaleko od događaja na kome otac traži pravdu za ubijenog sina“.\n„Mi želimo da pokažemo solidarnost prema tom čoveku, solidarnost prema porodici Dragičević i svim onim ljudima koji traže istinu i pravdu u slučaju ubistva banjalučkog studenta koji je imao 21-nu godinu“, rekao je Govedarica.\nKako dva dana pred izbore, kako nekoliko časova pred početak predizborne tišine, odvojiti skup na kojem otac traži pravdu za smrt svog sina od politike, uz najavu nekih političara da će prisustvovati skupu? To pitanje je gotovo nemoguće postaviti, bez osude i linčovanja sa svih strana. Analitičar Ivan Šijaković kaže da je čak bilo neprimereno voditi kampanju u trenutku kad jedan čovek traži pravdu za smrt svog sina.\nGotovo mesec dana u Banjaluci se okupljaju građani i traže da se pred lice pravde izvedu odgovorni za smrt 21-godišnjeg Davida Dragičevića. Javnost ne veruje policijskoj verziji priče prema kojoj se mladić utopio. (23.04.2018)\n„Upornost tog čoveka, njegova borba za pravdu, dovela je do toga da se sada stvara situacija u kojoj se, nažalost, preko tog događaja želi da se sakupljaju politički poeni, što je dodatno loše – bilo da podržavate ili ste protiv toga. Ne znam za šta se u stvari bilo koja politička partija zalaže, kada u stvarnosti svako veče na trgu imate negaciju svega toga. Koje su to poruke, šta to nude, u društvu u kojem je pitanje da li ćete se vratiti kući živi, kaže Šijaković, ističući da taj pokret može da bude nešto što se zove „pokret društvenih mreža u cilju zaštitite vladavine prava“, ali je pitanje koliko takav pokret može da opstane u stvarnosti. „Ali bi svakako, za sve ljude kojima je nanesena nepravda, u ovo mirnodopsko vreme to bilo značajno“, smatra Šijaković.\nProfesija novinar – šta to bi?\nZnačajno bi bilo i za medije sa obe strane Drine da konačno počnu da primenjuju osnovna pravila u novinarstvu. „Klasični“ fejk-njuz više nije problem, problem su ciljano plasirane lažne informacije kako bi se javnost zastražila. I umesto da se ostali mediji odvoje od toga i smire situaciju prenoseći relevantne informacije sa više izvora, u praksi i ozbiljni mediji prate taj pravac, dodatno dolivajući ulje na vatru.\nDavidov otacDavor traži od nadležnih institucija da riješe slučaj da se odgovorni uhapse.\nDirektor Medija-centra, novinar Boro Kontić, smatra da se radi o smišljenim radnjama: „Ja više nisam siguran da li je to neobjektivnost, jer ovde postoje otvorene namere. Svrha takvog izveštavanja je da se stvori haos. Osnova profesije su dva ili tri izvora. Ako je neko najavio dolazak navijača, onda je red da se pitaju ti navijači kada će doći, sa čime dolaze, zašto dolaze – kao što su uradili neki, pa je sve to demantovano. Neki mediji namerno to rade kako bi izazvali haos ili poslali određenu političku poruku za partije ili pojedince“, zaključuje Kontić.\nI dok svi mediji šalju neku poruku, o tome kakva je ona neka sudi javnost na skupu „Pravda za Davida“. Po 194. dan tražiće se istina u slučaju smrti Davida Dragičevića. Time bi trebalo da se bave institucije, posebno pravosudne – ali one očigledno nemaju izlaz iz te situacije, s obzirom na to da je najveći domet u istrazi do sada bila krivična prijava patologu Željku Karanu.\nNa protekla dva velika skupa više hiljada građana iz cele Bosne i Hercegovine dalo je podršku Davoru Dragičeviću u potrazi za istinom o smrti njegovog sina. Za ubistvo i saučesništvo on je optužio pripadnike MUP-a Republike Srpske, i ljude iz vrha vlasti.\n05.Okt.2018: Deutsche Welle


Predstavljena knjiga "Filmska muzika u SFRJ - između politike i poetike"\nKnjiga "Filmska muzika u SFRJ - između politike i poetike" (HERAedu), autorke Maje Vasiljević predstavljena je u utorak u Jugoslovenskoj kinoteci.\nZorica Stablović Bulajić, Vesna Perić, Maja Vasiljević, Vesna Mikić i Zoran Hristić\nReč je o jednoj od prvih temeljnih studija o filmskoj muzici “zlatnog doba” jugoslovenske filmske produkcije, ali se bavi i društvenim problemima u SFRJ, kulturnim navikama, bioskopskom i radijskom publikom. Svojim interdisciplinarnim pristupom autorka pruža značajan doprinos muzikologiji razmatrajući gotovo nepoznate oblasti rada jugoslovenskih kompozitora i posmatra relacije muzike i filma pod uticajem politike i ideologije.\n- Meni je bilo važno da se kroz viđenje jednog kompozitora, koliko je on doživljavao rad sa istim ili različitim rediteljima, holivudskim koprodukcijama, govori da su domaći kompozitori bili izuzetno vešti. Važno mi je bilo u ovoj knjizi što nisam morala da se odlučim da pišem o srpskoj muzici, imala sam tu potporu da filmska muzika u SFRJ nikada nije bila republička. Ona nije mogla da bude republička jer nismo imali studio, pa su svi kompozitori putovali u Ljubljanu na snimanje, imali su nekoliko orkestara na raspolaganju i ona je jednostavno morala da bude jugoslovenska - rekla je između ostalog Maja Vasiljević.\nPosebna pažnja posvećena je jugoslovenskim kompozitorima i relacijama visokoumetničkih, popularnih i folklornih praksi u delima umerenih modernista ili uticaja avangardnih tendencija u oblasti elektroakustične muzike, poput konkretizacije zamisli “novog zvuka” u oblasti filmske muzike kao što je eksperimentalna muzika Branimira Sakača (demonstriranje “fonoplastike”) i Zorana Hristića (korišćenje specifičnog instrumenta “drndafona”). Knjiga je utoliko zanimljivija što autorka prati i uključivanje domaćih kompozitora u tokove svetske filmske muzike, poput rada Dušana Radića u žanru istorijskog spektakla holivudske produkcije. Studija se bavi i uspostavljanjem žanra “zabavne muzike” šezdesetih godina koji je imao značajan uticaj na kompozitorsku delatnost u jugoslovenskoj kinematografiji. Autorka se osvrće i na pojavu popularne muzike u američkom filmu kao i na specifičnu umetničku klimu u jugoslovenskoj sredini kao na značajne uticaje na uspostavljanje žanra zabavne muzike u Jugoslaviji.


Vijeće ministara o privremenom finansiranju – TVSA.BA\nPetak, 21 Januara, 2022 4:09\nNaslovna/Vijesti/Bosna i Hercegovina/Vijeće ministara o privremenom finansiranju\nVijeće ministara o privremenom finansiranju\nZoran Tegeltija, predsjedavajući Vijeća ministara Bosne i Hercegovine, zakazao je za danas redovnu sjednicu Vijeća ministara. Na dnevnom redu je između ostalog i odluka o privremenom finansiranju institucija Bosne i Hercegovine za prva tri mjeseca 2022. godine. Tegeltija je za medije izjavio da će odluka o privremenom finansiranju biti i usvojena. Odluka o privremenom finansiranju se donosi, jer budžet za 2022. godinu nije urađen i nije poznato kada će se to desiti.\nU Mostaru se za “najluđu noć” očekuje spektakl\nDelić: U 2022. godinu ulazimo sa 34 start-up kompanije i 120 novih radnih mjesta


BBC News na srpskom od danas i na 021 i Južnim Vestima - Društvo - Dnevni list Danas\nPočetna » Društvo » BBC News na srpskom od danas i na 021 i Južnim Vestima\nBBC News na srpskom od danas i na 021 i Južnim Vestima\nDigitalni servis BBC News na srpskom širi prisustvo u Srbiji i od danas ga možete pratiti na još dva važna informativna portala: 021 i Južne Vesti. Prilozi sa bbc.com/serbian nalaze se među glavnim dnevnim pričama na oba portala, a ostali teksovi su dostupni preko boksova sa oznakom BBC-ja i linkovima prema BBC sajtu.\n0Piše: Danas Online 10. septembra 2018. 18.19\nInformativni portal 021 je uglavnom usmeren ka publici u severnoj srpskoj pokrajini Vojvodini, dok je servis portala Južne Vesti okrenut jugu zemlje. Nezavisan i objektivan sadržaj oba portala prati uređivačku politiku koja je u skladu sa uređivačkim standardima BBC-ja.\nUrednica BBC News na srpskom, Aleksandra Nikšić, kaže: “Sporazumi o partnerstvu koje smo uspostavili od pokretanja servisa u martu ove godine su nam od velike koristi. Nova saradnja sa portalima 021 i Južne Vesti će nam pomoći da posvetimo pažnju temama i na lokalnom nivou, tako da možemo da predstavimo naš brend i sadržaj lokalnim zajednicama širom Srbije.”\nBBC News na srspkom nudi ekskluzivni sadržaj koji predstavlja svetske teme u perspektivama važnim za region – a u regionalne teme unosi globalnu perspektivu. Pored internet sajta bbc.com/serbian, BBC News na srpskom se može pratiti preko Tvitera i Fejsbuka.\nSaradnja sa 021 i Južnim Vestima je nastavak politike sindikalizacije sadržaja koja je već uspostavljena sa portalima B92, Danas i Naslovi u Srbiji; Kameleon u Bosni i Hercegovini i Vijestima u Crnoj Gori.\n021, bbc na srpskom, Južne vesti, Mediji, portaliBeograd\nPolitičari kreiraju lažne vesti i tako zaobilaze posrednike – novinare\nBBC News širi prisustvo u Srbiji


Vesti online / Vesti / Svet / SAD vraćaju sve sankcije Iranu\nAdministracija američkog predsednika Donalda Trampa najavila je da će ponovo uvesti sve sankcije Iranu, koje su prvobitno ukinute zbog nuklearnog sporazuma\nTo su izjavili državni sekretar SAD Majk Pompeo i ministar finansija Stiven Mnučin.\nSankcije se tiču transportnog, finansijskog i energetskog sektora Irana, a drugi su paket sankcija otkad se Tramp povukao iz nuklearnog sporazuma sa Iranom u maju ove godine, prenosi AP.\nSankcije će važiti od ponedeljka, a kažnavaće i države koje ne prestanu sa uvozom iranske nafte, kao i strane kompanije koje rade sa iranskim kompanijama na tzv. "crnoj listi".\nOsam, za sada neimenovanih zemalja, biće izuzete i biće im omoguućen privremeni uvoz iranske nafte bez američkih sankcija.\nPrema rečima Pompea i Mnučina sankcije će važiti sve dok Iran ne prestane da podržava terorizam, povuče se iz Sirije i potpuno obustavi svoj program razvoja nuklearnog oružja i balističkih raketa.


U Bosni i Hercegovini moguće plaćanje i na platomatima U Bosni i Hercegovini moguće plaćanje i na platomatima – Personal magazin\nRegionalni sistemski integrator Combis postavio je samouslužne automate za plaćanje računa i doplate bonova u poslovnice HT Eroneta. Instalacija prvih platomata u poslovnicama širom BiH omogućila je građanima Bosne i…\nRegionalni sistemski integrator Combis postavio je samouslužne automate za plaćanje računa i doplate bonova u poslovnice HT Eroneta. Instalacija prvih platomata u poslovnicama širom BiH omogućila je građanima Bosne i Hercegovine korišćenje ovog inovativnog načina plaćanja.\nJednostavno i brzo plaćanje računa telekomunikacijskih usluga omogućeno je samouslužnim automatima koji očitavaju račune putem bar koda, uz dodatnu funkciju kupovine pre-paid bonova za mobilno telefoniranje. Automati su postavljeni na više ključnih pozicija u Bosni i Hercegovini.\nRešenje koje je već uspešno primenjeno u Hrvatskoj i Crnoj Gori, predstavlja rezultat ekspertize Combisa na području automatizacije samouslužnih transakcija.\nCombis, osim same instalacije, HT Eronetu i korisnicima u Bosni i Hercegovini pruža podršku u distribuciji te post-prodajno održavanje svih jedinica. Combis je već duži niz godina aktivan u regiji te je danas među vodećim ICT firmama Adriatic regije u segmentu pružanja usluga prema istraživanjima IDC Adriaticsa.\nOsim sedišta u Sarajevu, Combis u BiH ima servisne centre u Banja Luci, Tuzli i Mostaru što firmi omogućava iznimno brz pristup lokacijama na području cele BiH, 24 časova dnevno, čitave sedmice. Firma danas upošljava više od 380 ljudi.\nU Bosni i Hercegovini moguće plaćanje i na platomatima was last modified: December 18th, 2013 by Redakcija


Mladi vaterpolisti Radničkog najbolji u regionu - KRAGUJEVAČKI SPORT\nMladi vaterpolisti Radničkog, rođeni 2002. godine i kasnije, pobedili su na turniru Prvenstva centralne, južne i zapadne Srbije, održanom minulog vikenda u Paraćinu, koji je ujedno bio i kvalifikacioni za državno prvenstvo.\nIzabranici Nemanje Andrića savladali su sve svoje rivale: Leskovac (22:1), Nais (7:5), Paraćin (van konkurencije, 10:9) i Rasinu (7:1).\nPosebno raduju pobede nad niškim Naisom i kruševačkom Rasinom, sa kojima je ova generacija u prošlosti imala dosta problema. Ti trijumfi jasan su pokazatelj ekstremnog napretka, ne samo ove, već svih kategorija u klubu, zahvaljujući dobrom radu stručnog štaba, na čelu sa koordinatorom za mlađe selekcije, Nenadom Vasilovskim.\nOva generacija letos je osvojila četvrto mesto na Prvenstvu Srbije, a u novoj sezoni mogla bi u klupske vitrine da donese i jednu od medalja.\nNaredno iskušenje za ovu selekciju biće polufinalni turnir nacionalnog šampionata, koji je na programu 14. februara.\nVeć sledećeg vikenda, u bazen će generacija 2003, na kvalifikacioni turnir u Vrnjačkoj Banji.


Foto: @Robert4787 / Twitter\n- Sigurno će nositi “Cirkon” – rekao je on tada.\nTermin “hipersoničan” podrazumeva da objekat putuje brzinom najmanje pet puta većom od zvuka, a kako se navodi “Cirkon” je devet puta brži. Projektil je u razvoju od februara, kad je ruska državna televizija zapretila američkim lokacijama, uključujući Pentagon, navodeći da bi “Cirkon” mogao pogoditi metu za manje od pet minuta.\nDmitrij Stefanovič, stručnjak ruskog Saveta za međunarodne odnose i koosnivač projekta Vatfor, izjavio je za “Insajder” da korvete nisu razmatrane kao prioritetne platforme.\n- Ali, Rusija veruje da njena prednost leži u generalnoj ideji da mornarici treba i površinski i podmorski borbeni instrumenti za različite misije, a oni moraju biti naoružani do zuba – istakao je on.\nPutin je u februaru – u obraćanju skupštini – naveo da razvoj rakete napreduje u skladu s rokovima i zapretio Sjedinjenim Državama “Cirkonom” ukoliko ove razmeste bilo kakav nuklearni projektil blizu Rusije.\n- Sami izračunajte – pređe preko 1.000 kilometara za devet mahova – rekao je on tada.\nIako je nemoguće potvrditi navode ruskih medija i rukovodstva, Putin je istakao da “Cirkon” može da uništi i kopnene i morske mete.\n- Neki pokušavaju da “naduvaju” sposobnosti “Cirkona”, drugi da ih umanje. I američki i ruski stručnjaci imaju svoju agendu… Moje lično uverenje je da to oružje, kad se konačno razmesti, neće biti impresivno kao što većina očekuje, ali će njegova brzina biti bez premca – ističe Stefanovič, dodajući da brzina od osam maha na većem delu leta deluje izvodljivo.\nŠto se tiče dometa, Stefanovič ističe da će projektil verovatno moći maksimalno da pređe 1.000 kilometara, bez izbegavanja antiraketnih sistema.\nNova korveta (L) će "sigurno" nositi na sebi projektil "Cirkon"\n- U suprotnom, domet između 400-800 kilometara zvuči realističnije – dodaje on.\n“Cirkon” je kompatibilan sa raketnim sistemom “Kalibr”, koji je već smešten na stražarski brod “Gremjaščij”, prema podacima Centra za međunarodne studije. Tas navodi da je “Gremjaščij” prvi brod u Pacifičkoj floti koja nosi projektile “Kalibr”.\n- Iako nije zvanično navedeno da je “Cirkon” nuklearno sposoban generalno je uverenje da većina ruskih projektila ima dvostruku upotrebu - ističe Stefanovič.\nTestirana ruska raketa "bulava"


Crna Gora, 8. april/travanj 2020.\nDosadašnja zanemarljiva, online prodaja porasla je i za hiljadu posto, kaže za RSE Srđa Jovović vlasnik kompanije preko koje na internetu možete kupiti gotovo sve, od hrane do bijele tehnike i knjiga.\nKakva su iskustva učenja na daljinu dok traje pandemija korona virusa, za RSE pričaju đaci i nastavnici.\nPsihološkinja Anđa Backović za RSE govori o tome kako krize poput ove izazvane pandemijom utiču na ponašanje i postupke ljudi u društvu.\nKako vlast opravdava odluku o ograničenju kretanja građana zbog pandemije, a koja je argumentacija kritičara te odluke u Crnoj Gori?\nU martu ove godine SOS linija Crne Gore zabeležila je izraziti porast poziva žrtava porodičnog nasilja.


Srpski gardisti spremni za Tjenanmen (video, foto) - 02.09.2015, Sputnik Srbija\nSrpski gardisti su danas još jednom promarširali kineskim trgom, dok je njihov nivo spremnosti ovog puta s bine ocenjivao načelnik Generalštaba Vojske Srbije... 02.09.2015, Sputnik Srbija\n19:00 02.09.2015 (Osveženo: 16:19 05.10.2015)\nGardisti su, u savršenoj formaciji, još jednom dokazali zašto su upravo oni izabrani da predstavljaju našu zemlju na paradi u Pekingu.\nDefile starešina i vojnika, poznatih po savršenom strojevom koraku, ispunio je visoka generalova očekivanja.\nI dok su pripadnici jedne od najelitnijih srpskih jedinica još jednom marširajući „utvrđivali gradivo“, prvi čovek Generalštaba izrazio je ponos što ima takve ljude u svom stroju.\nNačelnik Generalštaba VS general Ljubiša Diković sa srpskim gardistima u Pekingu\n„Izuzetno sam zadovoljan stepenom pripremljenosti našeg ešelona. Odlično znam da su pripadnici naše Garde krenuli sa velikom odgovornošću i bremenom kako bi na pravi način predstavili Srbiju. Sa zadovoljstvom i ponosom kažem da su naši momci spremni da sutra zablistaju“, rekao je general Diković.\nOn je napomenuo da je Garda i ovog puta dodeljenom zadatku pristupila krajnje profesionalno, i da ga ne čudi što domaćini imaju samo reči hvale za njih.


Otvoren prvi međunarodni džiu-džicu turnir | Palelive.com\nPočetna Novosti Sport Otvoren prvi međunarodni džiu-džicu turnir\nOtvoren prvi međunarodni džiu-džicu turnir\nNa Palama je u subotu otvoren prvi međunarodni džiu-džicu turnir “Trofej Jaforina, Pale open 2018” koji je okupio 14 klubova i oko 200 takmičara iz šest zemalja.\nSportski direktor džiu-džicu kluba “Jahorina” Dejan Jerkić rekao je da klub postoji samo dvije godine i da su počeci bili teški, ali da su danas dokazali da se rad i trud uložen u klub ipak isplatio.\n“Po prvi put organizujemo turnir tako da se stvorila želja da napravimo prvenstvo ovakvog karaktera, kako bi naši sugrađani vidjeli šta radimo”, rekao je Jerkić.\nOn je dodao da je parola kluba “Svako dijete više u sali, jedno dijete manje na ulici”, te pozvao mlađe naraštaje da im se pridruže.\n“Težimo da povećamo brojnost i omasovimo džiu-džicu kao sport koji je plemenita borilačka vještina, a koja se sastoji iz tri kompleksne borilačke vještine, a to su karate, džudo i aikido”, naveo je Jerkić.\nNačelnik opštine Pale Boško Jugović rekao je da su takmičari došli iz Srbije, Crne Gore, Hrvatske, Slovenije, Makedonije i BiH, te zahvalio organizatorima koji su uspjeli sve da organizuju.\nJugović je naglasio da će takmičenje prerasti u tradiciju jer je džiu-džicu sport koji utiče na pravilan rast i razvoj djece.\nTurnir se održava u Sportsko-poslovnom centru “Pale”, čiji organizatori su džiu-džicu klub “Jahorina” i DŽiu-džicu savez Republike Srpske.\nPrethodni članakKonkurs za Međunarodni festival poezije za djecu i omladinu\nNaredni članakGori objekat nekadašnje ratne bolnice na Koranu\nMеđunarodna biciklistička “Trka kroz Srbiju” startujе sa Jahorinе\nMeđunarodni turnir u uličnom basketu na Palama od 8. do 11. jula\nČestitke na odličnoj organizaciji. A kod parole kluba bi mogli komotno dodati i to, dok je sali nije za ekranom nekog od ovih savremenih sokoćala,\n07/09/2019 3:36 PM\nVizionar на Pale imaju viziju razvoja turizma, proizvodnje mlijeka i prerade drveta


Nenad Sakić - Blic Sport\nTrener fudbalera Napretka Nenad Sakić rekao je da poštuje Rad, ali da veruje da će njegova ekipa novu sezonu u Superligi početi pobedom.\nFUDBALSKA SUPERLIGA STARTUJE U PETAK Kruševac i Niš ciljaju večite\nBorba za titulu po običaju vodiće se između Partizana i Crvene zvezde, a bitka za mesta koje vode u Evropu biće žestoka.\nNA PROBI Evo iz koje egzotične zemlje Napredak dobija pojačanja\nRemont u Kruševcu... Novi trener Napretka Nenad Sakić krenuo je u rekonstrukciju tima, a ovu ekipu mogla bi da pojačaju dva igrača iz jedne egzotične zemlje.\nPROMOCIJA NA TARI Tim Napretka u ponedeljak preuzima bivši selektor\nFudbaleri Napretka od ponedeljka 3. jula radiće pod komandom novog šefa stručnog štaba, bivšeg asa kruševačkog kluba.\nNaš stručnjak Siniša Mihajlović isključen je na meču 19. kola serije A između Rome i Milana, zbog šutiranja flašice sa vodom.\nSiniša u četvrtak u Sampi, klub mu poželeo dobrodošlicu podsećanjem na golove\nSampdorija je potvrdila da će Siniša Mihajlović preuzeti ulogu šefa stručnog štaba od Delija Rosija, a zvanična promocija održaće se u četvrtak.


Počelo istraživanje o efikasnosti loklanih mehanizama za unapređenje položaja mladih u prekograničnom regionu Srbija-Bosna i Hercegovina – Cross-border Programme\nYou are here: Home / Вести / Projekti II poziv / Mladi – najznačajnija pokretačka snaga regiona / Počelo istraživanje o efikasnosti loklanih mehanizama za unapređenje po...\nPočelo istraživanje o efikasnosti loklanih mehanizama za unapređenje položaja mladih u prekograničnom regionu Srbija-Bosna i Hercegovina\nU okviru projekta „Mladi-najznačajnija snaga našeg regiona“, otpočelo je istraživanje o efikasnosti loklanih mehanizama za unapredjenje položaja mladih u prekograničnom regionu Srbija – Bosna i Hercegovina, koji zajedno realizuju Centar za ravnomerni regionalni razvoj-CenTriR iz Beograda i Helsinški odbor za ljudska prava u Republici Srpskoj iz Bijeljine. Cilj istraživanja je da obezbedi sveobuhvatan i objektivan pregled dosadašnjeg učinka kancelarija za mlade u prekograničnom regionu Srbija- Bosna i Herecgovina, da utvrdi uskladjenost njihovog rada sa osnovnim potrebama mladih u lokalnim zajednicama u kojima deluju, kao i da predloži moguća rešenja za poboljšanje efikasnosti ovih lokalnih mehanizama za mlade u budućnosti, sa obe strane granice.\nIako su BiH i Srbija, u proteklih nekoliko godina, donele odgovarajeće zakone i usvojile brojne strateške dokumente koji se odnose na položaj mladih, očigledno je da preduzete mere nisu dale očekivane rezultate. Mnoge kancelarije za mlade, koje su formirane sa ciljem da stvore jednake mogućnosti za sve mlade ljude, pre svega, u oblasti neformalnog obrazovanja i zapošljavanja, kao i da ih ohrabre da aktivno učestvuju u kreiranju društvenih promena, nisu postale funkcionalne i operativne u potpunosti. Predmet istraživanja je dosadašnji rad komisija/kancelarija za mlade u osam lokalnih zajednica u BiH (Bijeljina, Šamac, Brčko, Orašje, Srebrenica, Goražde, Višegrad, Foča) i osam lokalnih zajednica u Srbiji (Sremska Mitrovica, Ruma, Indjija, Stara Pazova, Čajetina, Užice, Prijepolje, Nova Varoš), kao bi se utvrdila efikasnost rada ovih tela i značaj njihovog dosadašnjeg angažovanja na poboljšanju položaja mladih. Istraživanje će biti zasnovano na nekoliko osnovnih odrednica: koliko je rad komisija/kancelarija za mlade uticao na rešavanje osnovnih problema sa kojima se svakodnevo suočavaju mladi, da li su usvojeni i u kojoj meri sprovedeni lokalni akcioni planovi za poboljšanje položaja mladih, kako su organizovane komisije/kancelarije za mlade, kakva je struktura i način finansiranja komisija/kancelarija za mlade, kako mladi u lokalnim zajednicama procenjuju dosadašnje učinke rada ovih tela.\nOd sredine avgusta počelo je sakupljanje podataka na terenu, kroz organizovanje dubinskih intervjua sa koordinatorima komisija/kancelarija za mlade u 16 opština BiH i Srbiji, kao i analiza usvajanja i sprovodjenja Strategija za mlade/lokalnih akcionih planova za mlade u taregtiranim opštinama. Pored navedenog, predmet analize će biti vidljivost rada komisija/kancelarija za mlade u 16 lokalnih zajednica i načini na koje koriste društvene mreže, kako bi lakše doprli do mladih ljudi i uključili ih u aktivnosti koje sprovode, ali i promovisali svoj rad. Od septembra, fokus istraživanja će biti pomeren ka potrebama mladih, jer će 1280 srednjošloaca iz BiH i Srbije biti anketirano o tome da li su i u kojoj meri zadovoljni dosadašnjim radom lokalnih komisija/kancelarija za mlade, kao i o tome koji su ključni problemi sa kojima se suočavaju mladi ljudi u loklanim zajednicama obuhvaćenim projektom. Javnost će o rezultatima istraživanja biti informisana sredinom novembra, kada će pored štampanja publikacije sa nalazima istraživanja biti održana i konferencija za medije u Bijeljini.\nProjekat „Mladi-najznačajnija snaga našeg regiona“ se realizuje kroz IPA progaram Prekogranična saradnja Srbija-BiH (drugi poziv), koji finansiraju Delegacije EU u Srbiji i BiH.\n10. септембар 2013. /by Jelena Stojanov\nhttps://srb-bih.org/wp-content/uploads/2018/12/cb-hih-logo2.png 0 0 Jelena Stojanov https://srb-bih.org/wp-content/uploads/2018/12/cb-hih-logo2.png Jelena Stojanov2013-09-10 12:35:322017-09-29 10:21:37Počelo istraživanje o efikasnosti loklanih mehanizama za unapređenje položaja mladih u prekograničnom regionu Srbija-Bosna i Hercegovina\nU Beogradu održan prvi sastanak partnera na projektu Trening za upravne odbore pčelarskih udruženja


Nikola Špirić okrivio ambsadoricu Cormack zbog uvedenih sankcija – Fokus.ba\nNikola Špirić okrivio ambsadoricu Cormack zbog uvedenih sankcija\nPoslaniki SNSD-a u Predstavničkom domu parlamenta BiH Nikola Špirić izjavio je Srni da je potpuno jasno da je uvođenje sankcija njemu i članovima njegove porodice “frustracija odlazeće ambasadorke SAD u BiH Maureen Cormack koja je 28 dana pred izbore povukla posljednji potez očajnika da pomogne svojim marionetskim poslušnicima sa sarajevske sećije, Savezu za promjene”.\n“Naravno da se nemam zbog čega osjećati krivim u bilo kom smislu, jer sam za 40 godina koliko se bavim politikom uvijek račune polagao svom narodu i uvijek bio na raspolaganju svim istražnim i pravosudnim institucijama u svojoj zemlji. Prije mogu reći da sam ponosan, jer je i ovim pokazano koliko smetam svima onima koji žele loše mojoj RS-u i mom srpskom narodu”, naglasio je Špirić.\nPodsjetimo, SAD su uvele sankcije Nikoli Špiriću, potpredsjedniku SNDS-a, objavljeno je večeras na zvaničnoj stranici State Departmenta.\nKako se navodi u odluci, Nikoli Špiriću i članovima njegove porodice, supruzi Nadi Špirić, njegovom sinu Aleksandru Špiriću, kćerci Jovani Špirić, zabranjen je ulazak u Sjedinjene Američke Države.\nKako je navedeno, Špiriću i njegovoj porodici su uvedene sankcije zbog enormne korupcije u koju su upleteni, kao i zbog teških povreda ljudskih prava.\n“Špirić je upleten u korupciju u javnom sektoru, koristio je javnu funkciju za vlastitu korist, te vanzakonsko uplitanje u javne procese tokom svog mandata u Parlamentu BiH”, navedeno je, između ostalog, u obrazloženju State Departmenta.\nŠpirićev partner oslobođen poreza u vrijednosti od 102 miliona maraka\nŠpirić: Pravo je čudo da nekome smeta zastava RS-a u Predsjedništvu\n“Novo lice” nanijelo težak poraz Nikoli Špiriću


Slika: analogicus from Pixabay\nRegulatorna komisija za energetiku i vodne usluge Severne Makedonije (RKE) pokrenula je postupak za ukidanje dozvola za rad firmama Mist Energy i UPower jer nisu na vreme obezbedile sve ugovorene količine za potrošače.\nVeliki rast cena električne energije izaziva probleme snabdevačima širom Evrope, pojedini su već bankrotirali, a sada su se slične poteškoće pojavile i u regionu. Prema analizi Balkan Green Energy News, cene u jugoistočnoj Evropi skočile su 60% u odnosu na nivoe pre pandemije, s obzirom da poređenje sa pandemijskom godinom ne daje pravu sliku stvari.\nERC je započeo proceduru za ukidanje licenci kompanijama Mist Energy i UPower\nDva snabdevača nisu isporučila električnu energiju u skladu sa ugovorima sa potrošačima na vreme i u ugovorenoj količini, saopštio je RKE, i dodao da firme, takođe, nisu postupile u skladu sa prethodno usvojenim odlukama ove institucije da isprave neregularnosti u svom poslovanju.\nRKE je zatražio i od firme Energija Gas and Power da dostavi dokaze da je obezbedila električnu energiju za potrošače\nRKE je takođe zatražio i od snabdevača Energija Gas and Power da dostavi dokaze da je obezbedio ugovorenu količinu električne energije za potrošače.\nMarko Bislimoski, predsednik RKE, izjavio je Mist Energy i UPower nisu kupovali električnu energiju na vreme, a kada su cene na berzama porasle, nedostajuće količine su obezbeđene iz rezervi operatora prenosnog sistema MEPSO koje su namenjene za balansiranje mreže.\nMEPSO je zabeležio nedozvoljenu upotrebu električne energije namenjenu za vanredne situacije i upozorio RKE. Električna energija koju dobavljači koriste iz balansnog mehanizma je jeftinija od one na berzama što narušava konkurenciju i ugrožava stabilnost mreže.\nRKE neprestano prati situaciju i pre mesec dana zatražio je od ova dva snabdevača da dostave dokaze da su za svoje potrošače obezbedili električnu energiju, ali do roka koji im je odredjen nisu to uradili, pa je pokrenut postupak za oduzimanje dozvola, rekao je Bislimoski.\nTagovi: električna energija, Regulatorna komisija za energetiku i vodne usluge\nPočetna » Vesti » Električna energija » Dva snabdevača električnom energijom ostaju bez licence za rad


Ivica Dačić: Kosovo posebno rizično područje za regrutovanje terorista Srbija pruža punu podršku borbi protiv terorizma i spremna je da pruži aktivan doprinos toj borbi, poručio je u srijedu u Washingtonu potpredsjednik Vlade Srbije i ministar spoljnih poslova Ivica Dačić.\n07. 02. 2019. u 08:06 Tanjug\nUčestvujući na Ministarskoj konferenciji Globalne koalicije za borbu protiv DAEŠ-a, na kojoj se visokim svjetskim zvaničnicima obratio i predsjednik SAD Donald Tramp, Dačić je podsjetio da se Srbija toj koaliciji priključila krajem 2014. i time, kako je rekao, potvrdila svoje opredjeljenje da doprinese globalnim naporima u suočavanju sa bezbjednosnim izazovima.\nIstakavši da mu je čast što učestvuje na ovom skupu i uz zahvalnost svima na doprinosu zajedničkoj borbi i vojnoj pobjedi nad DAEŠ-om, Dačić je kazao da smo u godinama i decenijama za nama svjedoci postepene transformacije terorizma u globalni fenomen.\nSmatra da ne griješe oni koji kažu da je 21. vijek otpočeo napadom na Kule bliznakinje u Njujorku - od tog događaja do danas terorizam predstavlja glavnu preokupaciju svetske javnosti.\n"Seme ekstremizma i radikalizma koje je tu posejano daje svoje gorke plodove u Iraku i Siriji u koju je sa prostora bivše Jugoslavije otišlo više stotina terorista da se bore u redovima DAEŠ-a, odlaze čitave porodice i to je zastrašujuća istina sa kojim se moramo suočiti", naveo je.\nIstakao je i da je preko 20.000 stranih boraca stiglo iz čitavog svijeta, uglavnom iz evropskih država.\n"Smatramo da se nalazimo u veoma kritičnom trenutku za potpuno slamanje ekstremističkih pokreta, pre svega DAEŠ-a, i da je u ovom momentu od izuzetne važnosti sprečiti njegovo reaktiviranje i vraćanje u život. Srbija može i želi da u tome doprinese, i da ovom globalnom naporu pruži puni doprinos", rekao je.\nPodsjetio je da je Srbija još prije pet godina uvela u svoje zakonodavstvo, kao teško krivično djelo, učešće u ratovima u inostranstvu, vrbovanje, finansiranje i obučavanje ekstremista.


- Krizni štab je imao težak zadatak i moram da kažem da smo morali dobro da izvagamo, da obezbedimo održivost zdravstvenog sistema kojije prebukiran. >> Pročitaj celu vest na sajtu SrbijaDanas.com << Moramo da razmišljamo o ekonomiji. Vrlo je važno da ovih nedelja pred nama budemo čelične discipline u sprovođenju mera - rekao je epidemiolog Branislav Tiodorović nakon današnje sednice Krizog štaba za borbu protiv korona virusa.\nDanas: USPRS: I mlađi razredi osnovnih škola da pređu na onlajn nastavu\nDanas, 25. novembra 2020, održana je još jedna sednica Kriznog štaba na kojoj je razmatrana aktuelna i teška epidemiološka situacija u Srbiji. Razmatrane su odluke koji je medicinski deo tog tela pismeno predložio još 20. novembra. Nove odluke Kriznog štaba: srednje i osnovne škole od petog...\nI NIŽI RAZREDI PRELAZE NA ONLAJN NASTAVU: U jednom gradu u Srbiji doneta odluka, đaci od ponedeljka kod kuće\nPrelazak na onlajn nastavu počeće u ponedeljak 30. novembra i trajaće do početka raspusta 21. decembra...Sve škole članice Sindikata obrazovanja Čačka preći će na onlajn nastavu, saopšteno je iz ove sindikalne organizacije...Kako se navodi u njihovom saopštenju, i učitelji spadaju u nastavnike,...


Faktor | Besplatan tramvajski i trolejbuski prijevoz u periodu Uzbune u KS\nBesplatan tramvajski i trolejbuski prijevoz u periodu Uzbune u KS\n17.01.2020. / 13:20\nZadužuje se i Kabinet premijera da inicira sastanke sa privrednicima u KS koji su potencijalni zagađivači zraka\nOdržana je vanredna sjednica Vlade Kantona Sarajevo posvećena problematici zraka. Zajedno sa predstavnicima kantonalnih institucija i stručnih tijela za ovu problematiku članovi Vlade su razmatrali te usvojili Izvještaj o mjerama poduzetim po osnovu Odluke o proglašenju epizode Uzbuna, saopćio je Press KS .\n- Pri sljedećem proglašenju epizode Uzbuna u KS tramvaji i trolejbusi će putnike voziti besplatno;\n- Inicira se sastanak sa federalnim ministarstvima okoliša, te prometa i komunikacija kao i Federalnom inspekcijom u vezi s koordiniranim nastupom oko mjera u vezi sa zagađenjem zraka;\n-Zadužuje se Kabinet premijera da inicira sastanke sa privrednicima u KS koji su potencijalni zagađivači zraka;\n-Na sastanku sa međunarodnom zajednicom tražiti način da se, u prvoj fazi, opreme predškolske ustanove prečistačima zraka, kako bi se olakšali efekti zagađenja u narednim periodima Upozorenja i Uzbune.\nJavnost će biti kontinuirano informisana o epizodama zagađenja zraka i mjerama koje su na snazi, njihovom sprovođenju te o eventualnom uvođenju novih mjera. Danas je saopćeno da je Vlada KS ukinula Uzbunu, a na snazi ostavila Upozorenje.\nzagađenje zrakajavni prijevozVlada KSSCC\nDodik: Upoznao sam Vučića, RS sigurno neće ostati u BiH van okvira Dejtona


ER SRBIJA od 5. jula uvodi dodatni let za Moskvu ponedeljkom – Plodna Zemlja\nZbog velikog interesovanja putnika, Er Srbija će od 5. jula, uvođenjem jednog dodatnog leta za Moskvu ponedeljkom, povećati ukupan broj letova na liniji između srpske i ruske prestonice sa sedam na osam nedeljno.\nSrpska nacionalna avio-kompanija trenutno saobraća ka čak četiri destinacije u Ruskoj Federaciji – Moskvi, Sankt Peterburgu, Krasnodaru i Rostovu na Donu. Sa ukupno 14 letova nedeljno ka navedenim gradovima u julu, Er Srbija putnicima iz Rusije predstavlja glavnu ulaznu kapiju za putovanja do našeg regiona i dalje.\n“Drago nam je što dodatno jačamo prisustvo u Rusiji, koja predstavlja veoma važno tržište – kako za Srbiju, tako i za region. Uprkos ograničenjima putovanja, uspeli smo da povećamo broj letova ka Moskvi, obnovimo letove ka Sankt Peterburgu i Krasnodaru, čak i da uvedemo potpuno novu liniju ka Rostovu na Donu. Velika potražnja i dobra popunjenost letova na novoj ruti pokazuju nam da je to bila dobra poslovna odluka. Nastavljamo da pomno pratimo tražnju i blagovremeno prilagođavamo mrežu okolnostima na tržištu”, izjavio je Jirži Marek, direktor komercijale i strategije u Er Srbiji.\nEr Srbija je vazdušnu vezu sa Ruskom Federacijom, nakon privremene obustave avio-saobraćaja usled pandemije korona virusa, ponovo uspostavila 9. novembra 2020. godine.\nTagoviAvio let Er Srbija Moskva


Ona je istakla da se mora napraviti razlika između onih koji posluju pozitivno i onih sa gubitkom, kao i uvesti red i disciplina, te naglasila da će samo oni koji budu uspjeli da ostvare sve ciljeve ostati kao menadžment.\n“Najkasnije u septembru sa `Šumama Republike Srpske` treba da na sličnom sastanku analiziramo i vidimo šta je postignuto, te koje je gazdinstvo ostvarilo pozitivno poslovanje, a koje nije, jer će poslovanje biti ono što determiniše da li će menadžment ostati ili neće”, istakla je Cvijanovićeva novinarima u Banjaluci nakon sastanka sa direktorom i upravom Javnog preduzeća “Šume Republike Srpske” i direktorima šumskih gazdinstava, kojem su prisustvovali i lideri DNS, SP i SNSD-a, koalicionih stranaka – Marko Pavić, Petar Đokić i Milorad Dodik.\nOna je pojasnila da nije dovoljno da “Šume Republike Srpske” samo pozitivno posluju, već treba da postanu profitabilno preduzeće, odnosno “značka Republike Srpske”.\n“Sigurna sam da to može da bude ukoliko se uvede red, rad i disciplina, a to zahtijevamo od rukovodnih struktura. U najkraćem roku doći će do imenovanja i popunjavanja kadrovskih rješenja, a u proceduri je i novi Zakon o šumama koji podrazumijeva izdvajanja koja treba da budu od pet odsto”, istakla je Cvijanovićeva.\nOna je naglasila da za sve što radi ima punu podršku koalicionih partnera i lidera koalicionih stranaka Marka Pavića, Petra Đokića i Milorada Dodika.\n“Cjenim da učesnici sastanka razumiju mjere koje će Vlada preduzeti i postupke koje treba da preduzmu. Ovaj sektor treba da donosi profit, a ne da bilježi gubitke”, istakla je Cvijanovićeva.\nOna je pojasnila da je na sastanku doneseno nekoliko zaključaka koji treba da predstavljaju plan ponašanja organizacione strukture “Šuma Republike Srpske”, te odnosa Ministarstva poljoprivrede, šumarstva i vodoprivrede Republike Srpske i Vlade.\nVršilac dužnosti direktora Javnog preduzeća “Šume Republike Srpske” Jakov Galić smatra da je okvir koji je dogovoren na sastanku sasvim zadovoljavajući i da očekuje da se već za šest mjeseci značajno poboljšaju rezultati poslovanja.\n“Smatram da ovo preduzeće ima potencijala, mogućnosti, a konačno sam dobio i ono što zadnjih par mjeseci tražim – mogućnost da se brzo reaguje kad je u pitanju postavljanje kadrova”, rekao je Galić.\nOn je naglasio da bez kadrovske konsolidacije šumskih gazdinstava ne može da bude finansijske konsolidacije preduzeća.\nOn navodi da je ključni problem preduzeća hronična nelikvidnost i nedostatak obrtnih sredstava, ali i smatra da će se u šest mjeseci poboljšati situacija.\n“Pomaci već postoje, prvi put smo ove godine napravili ugovora o isporukama taman onoliko kolika je proizvodnja, što do sada nije bio slučaj, a pojavljuje se i zadovoljstvo drvoprerađivača sa novim odnosom koji imaju sa `Šumama` i taj odnos će se sigurno još popravljati”, rekao je Galić i dodao da su evidentni pomaci i u naplati potraživanja.\nOn je istakao da je uvedeno i novo pravilo koje kaže da su oni koji ne naprave pomake sami sebi potpisali otkaz i najavio da bi do petka,29. marta, trebalo da budu spremni svi programi finansijsko- ekonomske konsolidacije pojedinačnih šumskih gazdinstava. Srna\nTagovi: jakov galicplatesume republike srpskesumska gazdinstvatopvaznozeljka cvijanovic


Predsednik DSS Miloš Jovanović posetio Lazarevac - GEM info\nPredsednik DSS Miloš Jovanović posetio Lazarevac\n24. februara 2018. 3. marta 2018. Redakcija 0 Comments demokratska stranka srbije, dss, izbori 2018, Miloš jovanovič\nPredsednik Demokratske stranke Srbije i kandidat te partije za gradonačelnika Beograda Miloš Jovanović posetio je Lazarevac i tom prilikom poručio građanima da u mnoštvu kandidata i lista na predstojećim izborima 4. marta glasaju za one opcije koje imaju realne planove i programe za razvoj prestonice.\nJovanović je istakao da DSS ostaje veran svojoj inicijativi za decentralizaciju Beograda i naglasio da je to posebno bitno za prigradske opštine među kojima je i Lazarevac. Jovanović je tom prilikom posetio biblioteku ”Dimitrije Tucović” i ovoj ustanovi poklonio knjige istoričara Miloša Kovića.\nTokom posete Lazarevcu predsednik Demokratske stranke Srbije i kandidat te partije za gradonačelnika Beograda Miloš Jovanović obratio se novinarima i poručio lazarevčanima da prate programe svih stranaka i naglasio da je DSS uvek izlazio sa konkretnim programima.\nSmatram da treba da ostavimo lazarevčanima da odluče da li da budu zasebne jedinice lokalne samouprave i da svoju sudbinu preuzmu u svoje ruke ili da nastave da obitavaju pod krovom Beograda – dodao je Jovanović.\nTokom posete lazarevačkoj biblioteci Jovanović je posebnu pažnju posvetio kulturi i ukazao na značaj njenog razvoja.\nJovanović je pozvao građane Lazarevca da dobro razmisle i 4. marta među mnogobrojnim listama glasaju za DSS kao stranku koja ima svoj program i plan razvoja glavnog grada.\nShare the post "Predsednik DSS Miloš Jovanović posetio Lazarevac"\n← Javni poziv za subvencionisanje u oblasti pčelarstva\nMEI TA – Dan otvorenih intervjua u Lazarevcu →


Istočna i Srednja Evropa, a među njima i Srbija, na svetskoj mapi regiona atraktivnih za ulaganja - Biznis i Finansije\nHome\tVestiEkonomija\tIstočna i Srednja Evropa, a među njima i Srbija, na svetskoj mapi regiona atraktivnih za ulaganja\nIstočna i Srednja Evropa, a među njima i Srbija, na svetskoj mapi regiona atraktivnih za ulaganja\nby bifadmin 10. novembra 2014.\nU istraživanju KKR Globalnog instituta „Otvaranje sveta prema liderima Srednje i Istočne Evrope”, koje je objavljeno danas, naznačene su konkurentne prednosti ovog regiona koje treba da pomognu investitorima da Istočnu i Srednju Evropu posmatraju kao prostor na kom su u poslednjih 25 godina postignuti značajni, iako neujednačeni uspesi. Kako se navodi u izveštaju, ovaj region se spaja sa ostatkom Evrope i može postati inkubator naprednih i konkurentnih kompanija na globalnom tržištu.\nIstraživanje se oslanja na iskustva i znanja KKR-a („Kolberg Kravis Roberts”), koji je analizirao mogućnosti ulaganja u naš region, kao i ostatak Evrope. Zasnovano je na razgovorima sa preduzetnicima i direktorima vodećih kompanija, stručnjacima i zvaničnicima vlada regiona.\n“Tokom proteklih četvrt veka, region Srednje i Istočne Evrope prošao je kroz proces približavanja Zapadu, kada je reč o ekonomskom razvoju, demokratizaciji i evro-atlantskim integracijama”, ističe ko-autor istraživanja, Johanes Hut (Johannes Huth), član i direktor Odeljenja KKR-a za Evropu, Bliski Istok i Afriku.\n“Verujemo da u narednih 25 godina ovaj region može da upregne svoje talente kako bi dalje iskoristio ekonomske potencijale. Kompanije, vlade i investitori imaju ulogu u lansiranju većeg broja kompanija Istočne i Srednje Evrope na globalno tržište i stvaranju dugoročnih partnerstava sa sledećom generacijom lokalnih preduzetnika”, zaključuje Hut.\nMeđu konkurentnim prednostima regiona navode se: veliki broj visoko kvalitetnih tehničkih i IT talenata, inženjersko i industrijsko nasleđe, strateške pozicije između glavnih potrošačkih tržišta, niže cene rada, i u nekim slučajevima, kao u Srbiji, potencijali obradive zemlje.\nIzveštaj upućuje i na nekoliko prepreka koje kompanije iz regiona moraju da prevaziđu kako bi uspešno proširile poslovanje van domaćih tržišta, kao što su: limitiranost alternativnih izvora finansiranja, niži nivo razvijenosti korporativnog upravljanja, „odliv mozgova”, manje prepoznavanje značaja preduzetništva, kao i nedostatak globalne vizije. U istraživanju se navodi da će razvojem zemalja ovog regiona i smenom generacija ove teškoće biti prevaziđene ili ublažene, a uslovi za lokalne preduzetnike time poboljšani.\nIzveštaj „Otvaranje sveta prema liderima regiona Srednje i Istočne Evrope” u celosti je dostupan na engleskom jeziku, na zvaničnom sajtu KKR. Ovo detaljno istraživanje potencijala internacionalizacije kompanija Srednje i Istočne Evrope sproveli su Johanes Hut, kao i Martin Rajčan i Tomaš Kubica, izvršni direktori za ulaganja u KKR-u.\nSumnjivo bogaćenje i nesumnjivo siromašenje\nZa 55 medijskih kuća 128 potencijalnih kupaca


Zvezda - Ako imaš šal, ne treba ti karta - Sportske.net\nZvezda - Ako imaš šal, ne treba ti karta\nLider na tabeli Superlige Srbije u subotu će odigrati poslednju takmičarsku utakmicu na domaćem terenu u 2015. godini a klub je obezbedio besplatan ulaz za svakog navijača koji sa sobom ponese crveno-beli šal.\n'Sedmica' sa sobom nosi duple premije!''Delije'', Lućo ima poruku za vas!Lista strelaca - Katai dobio društvo na vrhu, Vijera u ''Top 3'', Božinov pada sve niže!Božović vređao novinara? ''Ništa strašno...''Plavšić: "Utakmica za uživanje, dođite da proslavimo jesenju titulu"\nFudbaleri Crvene zvezde privode kraju jesenji deo sezone koji je obeležen nesvakidašnjim nizom od 17 uzastopnih pobeda, odnosno 18 trijumfa i svega dva remija na 20 odigranih utakmica.\nPoslednji takmičarski meč u kalendarskoj 2015. godini na domaćem terenu crveno-beli će odigrati 12. decembra od 18 časova protiv surduličkog Radnika.\nBiće to pretposlednji meč koji će lider Superlige odigrati u jesenjem delu tekuće sezone a samim tim i prilika da navijači pozdrave četu Miodraga Božovića.\nZbog toga je klub doneo odluku da ulaz na meč sa Radnikom bude slobodan, odnosno da svako ko sa sobom ponese crveno-beli šal uđe na tribine bez plaćanja karte.\n"Biće ovo odlična prilika da navijači pozdrave svoje ljubimce koji su ih prethodnih meseci nebrojano puta obradovali, i da svi zajedno proslave jesenju titulu" stoji na sajtu Crvene zvezde.\nKlub iz Ljutice Bogdana neprikosnoveno drži lidersku poziciju na tabeli Superlige sa 19 bodova prednosti u odnosu na drugoplasirani Borac.


Strateško planiranje temelј održivog razvoja gradova i opština u Vojvodini\nČetrnaest gradova i opština u Vojvodini dobilo je danas, 2. decembra 2019. godine, ukupno 9,3 miliona dinara iz pokrajinskog budžeta za sufinansiranje projekata koji treba da doprinesu razvoju efikasne i moderne lokalne samouprave u funkciji građana i privrede.\nKako je potpredsednik Milićević istakao, opštine će sredstva iskoristiti za izradu planskih dokumenata kojima se definišu javne i razvojne politike u njihovim lokalnim sredinama. Tu se pre svega misli na analizu rezultata po postojećim planskim dokumentima koji su važeći do 2020. godine, ali i na adekvatnu pripremu za izradu planova razvoja na lokalnom nivou za period od 2021. do 2027. godine.\n- Novi Zakon o planskom sistemu nalaže izradu strategije razvoja za period 2021–2027. godine za Republiku Srbiju, zatim plan razvoja AP Vojvodine i planove razvoja na lokalnom nivou. Taj proces je veoma važan, odnosno mora postojati planski pristup razvoju u ekonomiji, privredi, ali i svim drugim oblastima društvenog života - naglasio je Milićević.\nOn je istakao da je važno da se planiranje radi koordinisano od državnog i pokrajinskog do lokalnog nivoa, kako bismo imali usaglašene planske dokumente zbog racionalnog korišćenja resursa.\n- Važno je da se definišu razvojne politike na lokalnom nivou spram resursa kojima te sredine raspolažu, kako bi se na najbolјi način valorizovale, odnosno bile okrenute i građanima i privredi. Verujem da ćemo posao koji nam predstoji zajednički i koordinisano uspešno uraditi do 2021. godine - rekao je Milićević.\n- Na ovaj način pokušavamo da uvedemo kompletnu administraciju u određene okvire i da obezbedimo adekvatne uslove za dalјe povlačenje sredstva iz EU - rekao je Bjelić i dodao da je cilј i to da se jasno definišu razvojni koncepti na teritoriji svake jedinice lokalne samouprave.\n- Cilј nam je da manje-više svi imaju unificirane planove razvoja, da možemo lakše da pratimo realizaciju odnosno implementaciju strateških planova, to jest planova razvoja gradova i opština. U 2020. godini počinjemo i izradu plana razvoja AP Vojvodine, i verujem da ćemo do 1.1. 2021. godine svi mi, gradovi, opštine i regionalni nivo vlasti ispoštovati zakonsku proceduru i predviđeni rok - naglasio je Bjelić.\nTreću godinu zaredom Pokrajinski sekretarijat za regionalni razvoj, međuregionalnu saradnju i lokalnu samoupravu dodelјuje sredstva za modernizaciju lokalnih samouprava, i do sada je za tu namenu opredelјeno blizu 26 miliona dinara.\nNa ovogodišnjem konkursu podržani su projekti iz Sečnja, Srbobrana, Bača, Sremskih Karlovaca, Pančeva, Kule, Šida, Nove Crnje, Odžaka, Iriga, Žitišta, Kikinde, Sremske Mitrovice i Opova.


Zlatibor Archives | Svet Nauke\nSavez studenata Fakulteta organizacionih nauka, pod pokroviteljstvom Fakulteta organizacionih nauka i kompanije MTS – Telekom Srbija, deveti put po redu organizuje Konferenciju studenata organizacionih nauka. Konferencija se, tradicionalno, održava na Zlatiboru, u studentskom odmaralištu „Ratko Mitrović”, u periodu od 24. do 28. oktobra. Cilj\t...Read More\nSavez studenata Fakulteta organizacionih nauka osmi put po redu organizuje Konferenciju studenata organizacionih nauka pod pokroviteljstvom Fakulteta organizacionih nauka. Cilj konferencije je da omogući studentima sticanje znanja iz oblasti menadžmenta i informacionih tehnologija, ali i međusobno upoznavanje, druženje i sticanje novih veština. Tradicionalno, Konferencija će se realizovati na\t...Read More


Činjenice, saveti i pogrešna shvatanja o marketing oglašavanju - Minimax - internet knjigovodstveni i poslovni program (RS)\nMinimax.si>Blog>Blog>Činjenice, saveti i pogrešna shvatanja o marketing oglašavanju\nČinjenice, saveti i pogrešna shvatanja o marketing oglašavanju\nMarketing je širok pojam i postoji niz definicija koje ističu benefite ove veoma važne oblasti, ali ukoliko bismo razmišljali o svrsi i potrebi za marketingom u poslovanju, mogli bismo postaviti logično pitanje: Kako da drugi znaju za našu firmu ako nismo prisutni u javnom prostoru i ne oglašavamo se? Odgovor ali I činjenica je da su, ukoliko ne predstavljamo svoju uslugu ili proizvod i u tom delovanju nemamo kontinuitet, male šanse da će se korisnici sami zainteresovati i oko toga zauzeti.\nŠta je bitno da znate o prisutnosti u javnosti i predstavljanju svoje firme, usluga i proizvoda? Krenimo redom.\nDa li vam je marketing stvarno potreban?\nPre svega, moramo biti svesni trenutnog stanja na polju informisanja. Da, upravo informisanja jer ono zauzima i okupira veliki deo našeg vremena. Javni prostor je prezasićen informacijama, naročito u digitalnom svetu u kojem u svakom trenutku pristižu nove informacije. Pravi primer toga su društvene mreže na kojima se u sekundama slivaju nove infomracije – vesti, reklame, multmedijalni sadržaji, privatni statusi korisnika mreža. U toj složenoj ponudi možete da birate – da li ćete biti deo takvog već zasićenog prostora, pronaći svoje mesto i ipak dati šansu korisnicima da vas vide i čuju, ili ćete ulazak u takvu „trku“ smatrati suviše komplikovanim. Ukoliko se odlučite za ovu drugu soluciju, u startu se predajete i odustajete od mogućnosti da iskoristite ono što drugi već obilato koriste.\nUkoliko imate otpor ka tome da budete prisutni u javnom prostoru, smatrate da vam tu nije mesto, ne znate kako da se predstavite ili jednostavno mislite kako takve stvari nemaju efekta, savetujemo da pogledate najuspešnije kompanije na svetu. I pored velikih profita koje ostvaruju, višedecenijske prisutnosti na tržištu, velike kompanije i brendovi i dalje imaju na hiljade bilborda, ulažu ogroman budžet i neprestano osmišljavaju nove kampanje. Suština je u prisutnosti. Jasno je onda da prostor ne treba ostavljati drugima ako na njega vrlo jednostavno i sami imate pravo. Uključite se u trku jer vaš proizvod ili usluga, pod pretpostavkom da su kvalitetni i korisni, sigurno imaju potencijal i kupce kojima su potrebni!\nDa li je kreiranje sajta isplativa ili neisplativa investicija?\nZnačajan broj firmi i dalje selektivno posmatra marketing, odnosno, u većini slučajeva se odlučuje za jedan ili dva modela kojim će dolaziti do ciljnih grupa, što može biti velika greška. Tako imamo primere u kojima se firme fokusiraju na izradu veb sajta pri čemu dosta vremena poklone samom izgledu i strukturi. U tome nema greške – pregledan dizajn, dobra navigacija, adekvatne, ciljane fotografije, sadržaj koji je posebno optimizovan i prijemčiv za pretraživače po onim frazama koje su za vaš biznis važne, jesu izuzetno važni. Oko zadovoljavanja svih tih elemenata se treba potruditi, uz prethodno koncipiranu strategiju kako predstaviti biznis. Međutim, tu nije kraj. Štaviše, to je početak vaše priče u digitalnom svetu. Praksa pokazuje da je izrada veb sajta za mnoge firme skupa investicija što uglavnom dolazi od nerazumevanja stvarnog potencijala koji se ostvaruje posedovanjem sajta. Nedovoljno dobro poznavanje potencijala veb tržišta i alata može vas dovesti do toga da možda i uložite veliki novac u izradu samog sajta, a da ga kasnije zapostavite, ostavite ga u stanju mirovanja, odnosno ne unosite novi sadržaj. Unošenje novog sadržaja je uvek nova prilika da podsetite na svoje proizvode ili usluge, da izvršite prodaju, izgradite konekciju sa vašim postojećim ciljnim grupama, informišete ih, edukujete, gradite imidž i na polju konkurencije vodite fer borbu.\nS druge strane, vrlo važan benefit veb sajta jeste građenje pozicije na internet pretraživačima (najčešće Guglu). Kontinuiranim unosom novih informacija u vidu „aktuelnosti“, „vesti iz naše kompanije“ ili najbolje „bloga“ (blog postova), pretraživač će vrednovati vaš trud i voditi brigu o vašoj poziciji, naročito ukoliko se nove informacije i tekstovi pišu u skladu sa pravilima (optimizacija). Ukoliko želite da steknete dobru poziciju na pretraživaču i polako se, sigurnim korakom penjete ka boljoj poziciji, onda to podrazumeva prirodan, organski rast i pozicioniranje. Ako se odlučite za ovu opciju i sporije napredovanje, nemojte zaboraviti da je svakome ko razume internet poslovanje, cilj da bude „na dohvat ruke“. Pođite od ličnog primera i razmislite koliko ste puta listali sadržaj na pretraživaču posle 4-5 stranice, ili ste več sve ono što vam je bilo potrebno našli na prvoj ili drugoj strani? Veb sajtovi o kojima se ne vodi briga mogu biti na lošim pozicijama, barem u Srbiji gde konkurencija nije tolika kao na globalnim tržištima i gde je još moguće dobro se pozicionirati. Naravno, ukoliko želite da za kraće vreme osigurate bolju poziciju na pretraživaču, u tom slučaju postoje Gugl oglasi, čije kreiranje, zbog specifičnosti same oblasti, ipak treba prepustiti stručnjacima i agencijama koje se tom oblašću bave. Veb sajt je izuzetno važan ukoliko imate proizvode ili usluge koji se mogu kupiti onlajn. O potrebi izrade sajta ili webshopa u tom slučaju je izlišno govoriti – takav alat se u savremenim tokovima poslovanja podrazumeva.\nPrisutnost na društvenim mrežama – da li je sve baš tako jednostavno?\nDruštvene mreže su odlične platforme za predstavljanje ali i vođenje biznisa. Daju vam veliki prostor i slobodu predstavite proizvod ili uslugu, da direktno komunicirate sa kupcima i potencijalnim kupcima, da osluškujete tržište, pratite poziciju vaše firme, merite postignute rezultate sa rezultatima konkurentskih biznisa i brendova i da budete kreativni. To je uostalom posao kojim u vaše ime treba da se bave content ili social menadžeri. Podrazumeva se da treba da angažujete menadžere koje imaju kompetencije za tu vrstu posla, imaju znanje, iskustvo i prate trendove na društvenim mrežama. Trendovi su bitni i trebalo bi ih usvajati ukoliko se oni ne kose sa vrednostima vašeg brenda. Ne treba po svaku cenu prihvatiti sve alatke koje se nude ukoliko to nije adekvatno za vaš biznis. Imamo niz neuspešnih primera u kojima je slepo praćenje trendova dovelo do toga da se skrene fokus sa suštine i da nečiji biznis vremenom postane zabava a ne ono što treba da proda proizvod. Iz tog razloga veoma vodite računa kakvu percepciju stvarate i kako želite da vas ljudi vide. Često pitanje koje se postavlja jeste „Da li treba plaćati reklame a društvenim mrežama?“. Ukoliko imate ozbiljan biznis i prepoznajete ogroman potencijal rada preko društvenih mreža, odgovor je da. Plaćene kampanje će vam pomoći da selektujete i oblikujete vaše ciljne grupe, da doprete do većeg broja ljudi i brže izgradite zajednicu. Međutim, i sa plaćenim kampanjama treba biti oprezan jer taj posao treba, kao i u slučaju Gugl oglasa, poveriti osobama koje su za to specijalizovane.\nOno što je veoma važno, jeste to da upamtite da prisutnost isključivo na društvenim mrežama bez korišćenja drugih marketing alata i prostora za oglašavanje, za određene biznise može da bude nedovoljna. Uvek se savetuje prisutnost i građenje pozicija na više „frontova“ kao i kombinovanje nekoliko marketing modela. Vrlo često smo u prilici da čujemo kako društvene mreže „ne rade“ i kako to „nije toliko uspešno“, a ne treba zaboraviti da možda pre početka rada na društvenim mežama nismo ispitali tržište i dobili preciznu informaciju gde se nalaze naši potencijalni kupci ili korisnici usluga.\nI druge marketing opcije su u igri – greška je potceniti ih\nPored digitalnog oglašavanja, u zavisnosti od toga kojom se delatnošću bavite, poželjno je da koristite i druge marketing modele. Iako postoje marketari koji smatraju da su papir i štampa prevaziđeni, ne zaboravite da flajer, brošura, plakat, cerada, i ostale forme štampanog materijala, igraju značajnu ulogu onda kada želite da saopštite nešto novo – promovišete otvaranje firme, uvođenje nove usluge ili proizvoda. Još jednom napominjemo – štampani materijal neće biti jednako korisno rešenje za sve biznise, pa i to treba znati. Takozvani outdoor advertajzing (OOH) ili spoljno oglašavanje putem bilborda, svetlećih reklama i sličnih opcija, takođe ima svoju ulogu i značaj u određenim situacijama i zavisi od vrste biznisa, obima ili obuhvata ciljne grupe kojoj se obraćamo, ciljevima koje želimo da postignemo. Oglašavanje u medijima kroz prodajne ili PR tekstove je takođe sjajna stvar ukoliko vam budžet to dozvoljava. Naravno, treba temeljno razmisliti i doneti ispravnu odluku u kom trenutku je oglašavanje u medijima pogodno, uzeti u obzir koji medij odabrati, kakva je struktura čitalaca tog medija i ostale faktore.\nVlasnik ste firme i ne želite da se bavite marketingom?\nUkoliko ste vlasnik firme, već imate definisane obaveze i odgovornosti koje takva, liderska pozicija zahteva. Vrlo je poželjno da imate stručnu osobu sa kompetencijama i marketing iskustvom ili pak tim (najčešće u vidu agencijskog angažmana) kojima ćete poveriti brigu o građenju imidža i uticaja firme, prodaji, poziciji na tržištu, praćenju konkurencije, društvenoj odgovornosti firme pa i vašem lličnom imidžu. Menadžeri će na osnovu vaših inputa, ciljeva i potreba, kreirati kampanje i prezentovati vašu firmu u skladu sa njenim vrednostima. Međutim, to ne podrazumeva i vašu potpunu isključenost. Kao pokretač biznisa morate biti u toku i u kontinuitetu, bar na nedeljnom nivou, biti prisutni radi nadzora, praćenja, konsultovanja, jer marketing može biti i najvažniji segment vašeg biznisa. Od toga kako vas neko predstavlja, kako kreira vaše objave na društvenim mrežama, kakve kampanje ili tekstove kreira i piše, u mnogome zavisi kako će vaš biznis napredovati. Ukoliko komunikacija content ili social menadžera sa javnošću i ciljnim grupama nije adekvatna i ne predstvalja realnu sliku o vašoj firmi, ukoliko se pravovremeno ne odgovara na zahteve korisnika, vrlo je moguće da niste na pravom putu. Dakle, neophodno je da od menadžera ili agencije pre angažovanja zatražite strateški marketing plan nastupa vaše firme u javnosti, definisan način i ton komunikacije, a onda da u toku saradnje pratite kako se vaša pozicija na mrežama odvija i napreduje, i da zahtevate izveštaje o postignutim rezultatima.\nUkoliko ste zainteresovani za webinar na temu oglašavanja i koji marketing model je konkretno za vašu firmu najbolji ili pak imate nedoumice, javite nam se mejlom, možda budemo u prilici da organizujemo tematsko onlajn predavanje koje uključuje i diskusiju odnosno direktno postavljanje pitanja pa da Vas možemo obavestiti.


Raspisan tender za izradu tehničke dokumentacije buduće luke u Sremskoj Mitrovici\nAgencija za upravljanje lukama pokrenula je 11. septembra javnu nabavku za usluge izrade studije opravdanosti sa Idejnim projektom za proširenje i izgradnju Luke Sremska Mitrovica. Procenjena vrednost nabavke je 59,1 milion dinara.\nCilj izrade tehničke dokumentacije je da se obezbede zakonom propisani uslovi za izvođenje radova na izgradnji infrastrukture buduće Luke Sremska Mitrovica, navodi se u saopštenju Agencije.\nIzgradnja luke će omogućiti da grad Sremska Mitrovica u potpunosti realizuje svoje privredne potencijale i obezbedi privrednim subjektima korišćenje usluga unutrašnjeg vodnog transporta kao najjeftinije grane transporta za prevoz masovnih roba.\nInače, luka na Savi u Sremskoj Mitrovici treba da bude projektovana za pretovar najmanje 1,5 miliona tona raznih vrsta rasutog, tečnog i generalnog tereta, navodi se u dokumentaciji.\nNova luka bi, tako, trebalo da privredi obezbedi korišćenje usluga unutrašnjeg vodnog trasporta kao najjeftinijeg za prevoz masovnih roba.\nRok za podnošenje prijava je 14. oktobar.\nNIS akcionarima isplaćuje 6,5 milijardi dinara dividende od dobiti za 2018.\nNaftna industrija Srbije (NIS) saopštila je danas da će akcionarima isplatiti dividendu u ukupnom iznosu od 6,51 dinara, što je 25 odsto neto dobiti kompanije iz 2018. godine.\nGradjanima Srbije, koji poseduju akcije NIS-a, biće isplaćeno 33,97 dinara po akciji, što je iznos koji se dobije kada se od bruto vrednosti dividende po akciji (39,97 dinara) odbije porez od 15 odsto, koji je NIS dužan da obračuna i uplati za ove akcionare pri isplati dividendi.\nRepublici Srbiji će na ime dividende iz dobiti za 2018. godinu u budžet biti uplaćeno 1,94 milijardi dinara, a Republika Srbija ostvaruje i prihod na osnovu poreza koji se uplaćuje prilikom isplate dividende akcionarima.\nOvo je sedma godina zaredom da NIS svojim akcionarima na ime dividende isplaćuje 25 odsto neto dobiti koja je u 2018. godini iznosila 26,06 milijardi dinara, navedeno je u saopštenju.\nPravo na isplatu dividende imaju svi akcionari koji su kao vlasnici akcija bili upisani u Centralnom registru, depou i kliringu hartija od vrednosti, na Dan akcionara kompanije 17. juna 2019. godine.\nRuska kompanija „Gasprom njeft“ je vlasnik 56,15 odsto akcijskog kapitala NIS-a, dok 29,87 odsto akcija poseduje Republika Srbija.\nOstatak pripada gradjanima, zaposlenima, bivšim zaposlenima i drugim manjinskim akcionarima.\nNajbolja neobavezujuća ponuda za državni paket akcija Komercijalne banke koji čini 83,23 odsto od ukupno izdatih običnih akcija ove banke iznosi 450 miliona evra nezvanično saznaje Danas\nOvu ponudu prema izvorima Danasa dala je slovenačka NLB banka. Druge dve ponude za najveću državnu i drugu po veličini banku na tržištu dali su domaća AIK banka 430 miliona evra i austrijska Rajfajzen banka 390 miliona evra. Ova ponuda koja nije obavezujuća već više predstavlja reper za određivanje konačne vrednosti po kojoj će se prodati Komercijalna banka vrednuje svih 100 odsto banke na oko 550 miliona evra. Domaći mediji su ranije prenosili izjave vlasti da bi bili zadovoljni sa 500 miliona evra za ovu banku.\nIpak, ova cena je recimo ispod knjigovodstvene vrednosti banke. Knjigovodstvena cena jedne akcije Komercijalne banke iznosi 3.929,9 dinara, dok najveća neobavezujuća ponuda iznosi oko 3.146 dinara za akciju, što je oko 80 odsto knjigovodstvene vrednosti. S druge strane, u Sloveniji je ove godine prodata treća po veličini banka na tržištu, A banka sa aktivom sličnom Komercijalnoj banci, od 3,7 milijardi evra za, prema pisanju slovenačkih medija, oko 500 miliona evra.\nMinistar Mali je pre nekoliko dana izjavio da država izlazi iz Komercijalne banke što znači da će verovatno predmet prodaje biti sve akcije u državnom vlasništvu. U ovom trenutku Republika Srbija je vlasnik 48,647 odsto akcija, ali preko Jugobanke u stečaju koja ima 1,91 odsto i državnog Dunav osiguranja sa 1,72 odsto već sad ima većinsko vlasništvo u Komercijalnoj banci. Takođe, nedavno je Republika Srbija sklopila sporazum sa EBRD-om koji poseduje 24,43 odsto akcija Komercijalne i fondom Međunarodne finansijske korporacije (IFC), dela Svetske banke, sa 10,15 odsto akcija o preuzimanju akcija, a na osnovu ugovora iz 2009. godine po kom su međunarodne finansijske institucije imale tzv. put opciju, odnosno pravo da prodaju akcije državi po unapred ugovorenoj ceni.\nPre skoro tri meseca država je već isplatila druga dva fonda, nemački DEG i švedski Sved fond po ceni od 4.447 dinara za akciju. Sve ukupno 6,8 odsto akcija je plaćeno 43,7 miliona evra. Po ovoj ceni akcije EBRD-a i IFC-a bi koštale 25,86 milijardi dinara ili 220 miliona evra po jučerašnjem srednjem kursu Narodne banke Srbije. Tako bi ukupan iznos koji bi država platila za 41,3 odsto akcija ovih fondova dostigao skoro 264 miliona evra. Ukoliko bi krajnja cena banke iznosila koliko i najveća neobavezujuća ponuda država bi te iste akcije prodala za 186,6 miliona evra, odnosno bila bi u minusu oko 77 miliona evra.\nIstorijski najviša cenu Komercijalna banka je postigla u aprilu 2007. godine. Tada je jedna akcija vredela na berzi 15.500 dinara ili tada 190,5 evra. Po toj ceni banka je vrednovana na čak 3,2 milijarde evra. Tada je propuštena prilika da se Komercijalna dobro proda, a već naredne godine izbila je svetska finansijska kriza koja je žestoko pogodila srpsku ekonomiju, a pre svega bankarski sektor. Skok nenaplativih kredita koji je u jednom trenutku dostizao i 25 odsto na nivou celog bankarskog sektora osetila je i Komercijalna koja je tokom 2015. i 2016. godine otpisala više od 100 miliona evra loših zajmova i prikazala ogroman gubitak.\nProšle godine banka je ostvarila rekordnu dobit od 71 milion evra i posle nekoliko godina vratila se na put rasta kreditne aktivnosti i iznosa aktive.\nOstaje da se vidi koliko će ove tri banke i jedan inostrani investicioni fond koji su predali obavezujuće ponude biti spremni da poprave konačnu ponudu za jedan od bisera među državnim kompanijama.


Regulatorna reforma u Somboru\nU četvrtak i petak, 20. i 21. juna održana je obuka za članove radne grupe i službenike u Somboru, čime je otpočela prva faza projekta, koja podrazumeva popis svi administrativnih postupaka. Obuci je prisustvovalo ukupno 27 zaposlenih koji će aktivno učestvovati na projektu regulatorne reforme. Prvog dana obuke, učesnicima se obratio gospodin Vladislav Kronić, nečelnik Odeljenja za privredu. Gospodin Kronić je izrazio uverenje da će realizacija ovog projekta doprineti da gradske službe rade bolje i efikasnije, što je u interesu privrede i stanovnika grada Sombora.\nPredstavnica OPTIMUSA - Centra za dobro upravljanje, Slađana Karavdić Kočević upoznala je učesnike sa istorijatom, procesom i metodologijom regulatorne reforme i samog projekta. Potom je Marina Janković, predsednica Regulatornog tela u Nišu u periodu do 2012.godine, predstavila iskustva sa projekta realizovanog u Nišu.\nDrugog dana obuke, Gordana Lazić Rašović, konsultant OPTIMUSA, održala je interaktivnu obuku o pripremi inventara.\nIrina Burka Parčetić, načelnica Gradske uprave, obratila se prisutnima drugog dana uz neskriveno zadovoljstvo što je grad Sombor deo ovog Projekta, zbog toga će se, kroz proces regulatorne reforme olakšati primena propisa i lokalna administracija učiniti efikasnijom. Posebnu vrednost imaće elektronski Registar gradskih odluka koji će se raditi samo u Somboru. Takođe, gospođa Parčetić je istakla da regulatorna reforma u ovoj oblasti predstavlja osnov za sprovođenje drugih reformi.\nTreba napomenuti, da u realizaciji projekta, kao stručna, administrativna i tehnička podrška ispred Gradske uprave grada Sombora, aktivno učestvuje Kancelarija za lokalni ekonomski razvoj - Mihael Plac, šef Odseka za LER koji je i koordinator Radne grupe i Jovana Grujić i Srđan Savić, saradnici.


Jelena Kostov ima 1005 razloga za sreću! (VIDEO) – Poznati.info\nJelena Kostov ispunjava obećanje iz pesme „Biću jača“, jer kako vreme prolazi, ona je i sve popularnija i sve stabilnija, a i sve jača na našoj estradnoj sceni. Iako puno radi i često je na putu, Jelena je odlično organizovana, pa je izmedju nastupa i poslovnih obaveza stigla da snimi i novu pesmu, koju je juče pustila u etar.\nJelena je odlučila da spot za novu pesmu, koja nosi naziv „1005“ snimi u rodnom Dimitrovgradu, što je već dugo planirala.\nIako početne reči pesme, koje nisu upućene za njen rodni grad, kažu: „U ovom gradu zaboravljena od svih koje znam“, Jelena se uverila da je u svom rodnom gradu omiljena.\nOd samog početka takmičenja za „Zvezde Granda“, ovu popularnu pevačicu su njeni sugradjani podržali, a koliko je i dalje vole, poštuju i podržavaju najbolje se moglo videti na snimanju ovog spota, jer su joj mnogi prilazili, kako bi je pozdravili, ispričali se sa njom i uputili joj reči podrške.\nPored sugradjana, Jelenu su na snimanju spota podržali i momci iz duvačkog orkestra Caribrod iz Dimitrovgrad,zbog čega je popularna pevačica posebno ponosna.\n„Nikada neću zaboraviti koliko su me moji sugradjani podržali tokom takmičenja u Zvezdama Granda.Ovo je bio moj skromni način da im se odužim. Kad god imam slobodnog vremena, uvek dođem u Dimitrovgrad, a često mi je žao što ne mogu češće biti tu. Zahvalna sam svima koji su se družili sa nama na snimanju spota, a posebno momcima iz duvačkog orkestra Caribrod iz Dimitrovgrad, koji su se odazvali mom pozivu za učešće u spotu“ – rekla nam je ponosno Jelena.\nReklo bi se da Jelena i ima na šta biti ponosno, jer retko kome pođe za rukom da bude popularan u svom gradu, a Jelena je i popularna i omiljena u Dimitrovgradu.\nPesmu su radili Adrej Jakšić i Marko Kon, a kako izgleda spot i kako zvuči Jelenina nova pesma, poslušajte u nastavku!


srbijasport.net - Vesti - Superliga Srbije - TSC: Peto mesto zavisi od nas!\nNedelja, 13.06.2021 10:08\n17.05.2021 Bojana Kusovac\nFudbaleri TSC iz Bačke Topole u utorak, 18. maja, od 16.00 sati, dočekuju ekipu Inđije na svom terenu u Senti, odlučni da u poslednjem, 38. kolu Superlige Srbije, ostvare novu pobedu i krunišu dobru igru koju su pokazali u prethodnim mečevima.\n"Inđija je nažalost ispala iz lige i rasterećeno dolazi u Sentu, što znači da ih moramo shvatiti ozbiljno. To je ekipa koja ima dobre individualce i mi ni u ovoj utakmici nećemo ništa prepuštati slučaju. Na teren planiramo da izađemo u najjačem sastavu”, rekao je Janković.\n“Imamo ceo tim na raspolaganju što to nam daje priliku da mirno igramo, da idemo na pobedu i da osvojimo peto mesto na tabeli, što znači da ovu sezonu uspešno završavamo", rekao je Janković.\nKapiten Saša Tomanović je izrazio žaljenje što poslednju utakmicu u sezoni TSC igra protiv Inđije koja ispada iz lige. "To je moj bivši klub i ja im ovom prilikom želim da se uskoro vrate u Superligu. Što se tiče naše ekipe, nadam da ćemo ovu sezonu završiti lepo, pobedom i na petom mestu", dodao je Tomanović.\nVezni igrač Mihajlo Banjac je takođe rekao da mu je žao što Inđija, njegov bivši klub, ispada iz lige i dodao:" Ne smemo da se opuštamo, treba sezonu do samog kraja da završimo maksimalno ozbiljno”.\nUtakmicaTSC - Inđija igraće se u utorak, 18.maja, od 16h, na stadionu u Senti.\nFK TSC je posle 37 odigranih utakmica5. na tabeli sa 55 osvojenih bodova iz 16 pobeda, 7 remija i 14 izgubljenih mečeva. Ekipa Inđije je 17. na tabeli sa 35 osvojenih bodova.


06. Nov. 2020 u 17:08 Izetbegović na predizbornom skupu u Goraždu: Halal bilo svakome ko nije protiv ove zemlje\nGoražde zaslužuje bolje, poručeno je sa centralnog predizbornog skupa SDA kojem je prisustvovao i predsjednik te stranke Bakir Izetbegović. Poručio je da Sarajevo i Goražde uskoro postaju jedno referušući se\n19. Aug. 2020 u 17:19 Predsjednik SDA | Izetbegović uputio čestitku povodom Nove hidžretske godine\nUvaženom reis-ul-ulemi Huseinu ef. Kavazoviću i svim muslimanima u Bosni i Hercegovini i bošnjačkoj dijaspori upućujem iskrene čestitke povodom 1442. hidžretske godine. Obilježavanje hidžre i prisjećanje na preseljenje Božijeg poslanika Muhameda\n12. Aug. 2020 u 15:42 Izetbegović - Heidari: Jačati ekonomsku suradnju BiH i Irana\nPredsjednik SDA i zamjenik predsjedavajućeg Doma naroda PSBiH Bakir Izetbegović primio je danas u oproštajnu posjetu ambasadora Islamske Republike Iran u BiH Mahmouda Heidarija. Tokom sastanka naglašeno je da su dvije\n21. Jul. 2020 u 17:12 Izetbegović o glasanju u Domu naroda: Sve je ovo čudno, kao da se žele pomaknuti izbori\nDopredsjedavajući Doma naroda Parlamenta BiH Bakir Izetbegović komentirao je nakon sjednice današnje izglasavanje budžeta uz šest HDZ-ovih amandmana, zbog čega ovaj tekst mora ići na usaglašavanje jer je usvojen u


U Srbiji u februaru izdato 31,5 odsto više građevinskih dozvola nego u isto vreme 2021. godine - IndeksOnline.rs\nNaslovna srbija Beograd U Srbiji u februaru izdato 31,5 odsto više građevinskih dozvola nego u...\nU Srbiji u februaru izdato 31,5 odsto više građevinskih dozvola nego u isto vreme 2021. godine\nBEOGRAD – U Srbiji je u februaru ove godine izdato 1.995 gradjevinskih dozvola, što je 31,6 odsto više nego u isto vreme prethodne godine, objavio je danas Republički zavod za statistiku (RZS).\nOd ukupnog broja dozvola izdatih u februaru, 78,5 odsto dozvola odnosilo se na zgrade, a 21,5 procenata na ostale gradjevine.\nUkoliko se posmatraju samo zgrade, prema podacima RZS, 72,8 odsto dozvola izdato je za stambene, a 27,2 odsto za nestambene zgrade, dok se kod ostalih gradjevina najveći deo odnosi na cevovode, komunikacione i električne vodove (64,3 odsto).\nPrema dozvolama izdatim u februaru u Srbiji, prijavljena je izgradnja 3.434 stana, s prosečnom površinom od 68,9 metara kvadratnih.\nKako je precizirano, od ukupnog broja stambenih jedinica u novim zgradama, 8,4 procenata biće kuće s prosečnom površinom od 144,2 metra kvadratna, a 90,4 odsto stanova biće gradjeno u zgradama s tri i više stanova i njihova prosečna površina iznosiće 60,6 metara kvadratnih.\nPosmatrano prema oblastima, najveća gradjevinska aktivnost očekuje se u Beogradu – 35,3 odsto od predvidjene vrednosti novogradnje, zatim slede Raška oblast (17,4 odsto), Mačvanska oblast (9,5 odsto), Sremska oblast (7,8 odsto) i Južnobačka oblast (6,8 odsto), dok se učešća ostalih oblasti kreću od 0,1 odsto do 3,6 odsto.\nPrethodni tekstNapadnuta dva vozila policije na severu\nSledeći tekstU Srbiji sutra promenljivo oblačno i hladnije vreme, ponegde sa kišom


EU zvanično usvojila sankcije protiv Rusije, DNR i LNR - Top Portal\nNaslovnica Vijesti Svijet EU zvanično usvojila sankcije protiv Rusije, DNR i LNR\nEU zvanično usvojila sankcije protiv Rusije, DNR i LNR\nSavjet EU usvojio je danas paket mjera kao odgovor na odluke Ruske Federacije da prizna nezavisnost samoproglašenih republika Donjecka i Luganska u Ukrajini i pošalje svoje trupe u te oblasti.\n– Takve odluke su nezakonite i neprihvatljive. One krše međunarodno pravo, teritorijalni integritet i suverenitet Ukrajine, međunarodne obaveze Rusije i dalje eskaliraju krizu – poručio je šef diplomatije EU Žozep Borelj.\nU saopštenju Savjeta EU navodi se da danas dogovoreni paket sankcija uključuje restriktivne mjere protiv svih 351 poslanika ruske Državne dume koji su 15. februara pozvali predsjednika Putina da prizna nezavisnost samoproglašenih Donjecke Narodne Republike (DNR) i Luganske Narodne Republike (LNR).\nDodaje se da će restriktivne mjere biti nametnute i za dodatnih 27 osoba i entiteta “visokog profila”, koji su imali ulogu u “podrivanju ili ugrožavanju teritorijalnog integriteta, suvereniteta i nezavisnosti Ukrajine”.\nTo, kako se navodi, uključuje donosioce odluka kao što su članovi Vlade, banke i oligarhe koji su finansijski ili materijalno podržavali ruske operacije na teritorijama Donjecka i Luganska ili imaju koristi od njih, oficire koji su imali ulogu u akcijama invazije i destabilizacije i pojedince odgovorne za vođenje rata dezinformacijama protiv Ukrajine.\n– Restriktivne mjere uključuju zamrzavanje imovine i zabranu stavljanja sredstava na raspolaganje navedenim pojedincima i pravnim licima, kao i zabranu putovanja u EU ili tranzit preko teritorije EU – navode u Savjetu EU.\nDodaje se da paket sankcija obuhvata i ograničenja ekonomskih odnosa EU sa DNR i LNR, kako bi se osiguralo da odgovorni “jasno osjete ekonomske posljedice svojih nezakonitih i agresivnih akcija”.\n– Današnjom odlukom će se posebno uvesti zabrana uvoza robe iz oblasti pod kontrolom vlade Donjecke i Luganske oblasti, ograničenja trgovine i investicija u vezi sa određenim privrednim sektorima, zabrana pružanja turističkih usluga i zabrana izvoza određene robe i tehnologije – navode u Savjetu.\nSavjet EU je odlučio da uvede sektorsku zabranu finansiranja Ruske Federacije, njene Vlade i Centralne banke kroz ograničavanje mogućnosti ruske države i Vlade da pristupe kapitalu i finansijskim tržištima i uslugama EU.\nU saopštenju Savjeta EU povodom usvajanja paketa sankcija navodi se apel Rusiji da poništi priznanja DNR i LNR, da se pridržava međunarodnog prava i da se vrati razgovorima u okviru Normandijskog formata.\nEU takođe poziva druge države da ne slijede, kako navode, nezakonitu odluku Rusije.\nSankcije EU, uvedene zbog “kršenja teritorijalnog integriteta Ukrajine”, sa danas usvojenim paketom, obuhvataju 555 pojedinaca i 52 pravna lica.\nPrethodni članakDonacijom riješen decenijski problem bolnice u Trebinju\nNaredni članakSUSRETI POSVEĆENI BLAŽENOPOČIVŠEM EPISKOPU – Tvoje od tvojih – Vladika Atanasije u Hercegovini


Djukanović u poseti Argentini\nPredsjednik Vlade Crne Gore Milo Đukanović sastao se sa predsjednikom Argentine Maurisijom Makrijem (Autor Služba za odnose s javnošću)\nCrnogorski premijer Milo Đukanović boravi u višednevnoj posjeti Argentini, državi u kojoj Crna Gora ima brojnu dijasporu. U Buenos Airesu je u prisustvu premijera osnovan Savez crnogorskih zajednica Latinske Amerike, čiji je cilj jačanje i međusobno povezivanje dijaspore, kao i bolja saradnja sa Crnom Gorom.\nPremijer Milo Đukanović koji je prisustvovao osnivačkom Kongresu Saveza crnogorske zajednice Latinske Amerike, kazao je da će Vlada Crne Gore podržati sve konstruktivne predloge i planove crnogorske dijaspore.\nSavez su osnovala brojna Udruženja crnogorskih iseljenika koji već dva vijeka naseljavaju Južnu Ameriku.\nPredstavnici crnogorske dijaspore založili su se za jače međusobne, ali i za jačanje veza s Crnom Gorom, kao i za što brže otklanjanje jezičkih barijera, osnivanje škola i kurseva crnogorskog jezika.\nĐukanović je pozvao poslovne ljude iz dijaspore da pronađu interes za razvoj biznisa u Crnoj Gori, i napomenuo da će Vlada podržati prave ideje.\n"Želim diplomatiji imati podršku za sve da vas uvjerim da ćete u Vladi i u crnogorskoj konstruktivne predloge i planove od nacionalnog interesa", naveo je premijer.\nOn je dodao da i sadašnje generacije iseljenika daju doprinos razvoju Crne Gore.\n"Zaista je vrijedno divljenja to što ste obnovili i osnovali zajednice ne samo u Argentini već i u Urugvaju, Boliviji, Meksiku, Peruu i što radite na njihovom osnivanju u drugim zemljama", rekao je Đukanović.\nPremijer se u crnogorskoj Ambasadi u Buenos Airesu sastao sa počasnim konzulima Crne Gore u Argentini, Čileu, Brazilu i Urugvaju.\nOn je danas razgovarao sa argentinskim predsjednikom Maurisijom Makrijem, a tom prilikom, predstavnici vlada Crne Gore i Argentine potpisali su sporazum o ekonomskoj i trgovinskoj saradnji.\nĐukanović je položio cvijeće na grob čuvenog kapetana Miloša Vukasovića na groblju slavnih u Rekoleti, povodom 110. godišnjice od njegovog imenovanja za generalnog počasnog konzula Crne Gore u Argentini.\nU Argentini živi nekoliko hiljada Crnogoraca čiji su preci, nakon bezuslovnog ujedinjenja i sloma crnogorske države 1918. godine napustili Crnu Goru i dobili, kako često kažu, velikodušnu pomoć Argentine da nađu mir i posao. Mnogi od njih sačuvali su tradiciju, jezik i običaje koje su donijeli iz Crne Gore.


Pravila o zaštiti privatnosti – Sport Rooms Spała, zvanični veb sajt | Rizortovi u gradu Spala\nOva Izjava o zaštiti privatnosti se odnosi na veb sajt www.sportrooms.eu koji je u vlasništvu i kojim upravlja objekat Sport Rooms Spała. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.sportrooms.eu. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na rezerwacje@sportrooms.eu .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na rezerwacje@sportrooms.eu . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na rezerwacje@sportrooms.eu . Takođe, svoja pitanja i nedoumice možete da uputite lokalnim organima za zaštitu podataka.


Pedeset drugi Bitef od 13. do 22. septembra u Beogradu : Nadlanu.com\nPedeset drugi Bitef od 13. do 22. septembra u Beogradu\nObjavljeno 6. sep 2018. / 19:16:09\nNišta manje kvalitetno neće biti ni svečano otvaranje festivala. Jedan od miljenika beogradske publike, Žoris Lakost, koji je pre dve godine osvojio specijalnu nagradu žirija, kao i nagradu publike, gostovaće sa predstavom Svita br. 3 – 'Evropa' u Jugoslovenskom dramskom pozorištu. Zbog velikog interesovanja, pored svečanog otvaranja 14. septembra, Svita br. 3 – 'Evropa' će biti izvedena i u dodatnom terminu 13. septembra od 20 časova, kada će karte moći da se kupe po specijalnim cenama.\nDanas je na Trgu Nikole Pašića otvoren festivalski šator u kome vas čekaju brojna iznenađenja, gde možete dobiti sve potrebne informacije, ali i kupiti karte za predstavu Rekvijem za L.\nBeogradski pozorišni festival BitefRekvijem za L.sava centar


Misterija Saturnovog meseca: Otkriveno jedinjenje koje se koristi kao raketno gorivo (video)\nM. K. 7. februara 2021. 06:32\nSonda „Kasini“ proletela je pored Saturnovog meseca 2017. godine i ispitivala je refleksiju svetlosti sa njegove površine kako bi utvrdila kakva jedinjenja postoje na njemu, prenosi „Nju sajentist“. Na Reji, najvećem Saturnovom mesecu, kao i na nekim drugim, uočena su jedinjenja koja apsorbuju ultraljubičastu svetlost.\n„Pitali smo se šta bi to moglo da bude, a prvo smo mislili da se radi o nekoj vrsti leda. Bilo nam je potrebno mnogo vremena da utvrdimo o čemu se radi“, kaže Amanda Hendriks, sa Instituta za planetarne nauke u Kaliforniji.\nOna i njene kolege potom su istraživale u laboratoriji kako različita jedinjenja reflektuju svetlost i otkrili su da dva reaguju na isti način kao ono nađeno na Reji: hidrazin i hlor. Međutim, kako kaže Hendriks, teško je verovati da bi hlor mogao da se nađe na površini Reje.\nNova misterija na Mesecu, naučnici iznenađeni rezultatima analize…\nSa druge strane, hidrazin, koji se koristi kao raketno gorivo, mogao je da nastane od elemenata koji su prisutni na Reji, ali mogao je da dođe i iz atmosfere susednog meseca Titana. Naučnici veruju da hidrazin nije mogao da dođe na Reju iz samog „Kasinija“, iako ga on koristi kao gorivo, ali nije uključivao motore u blizini Saturnovog meseca.\n„To je moguće objašnjenje, ali i dalje tražimo za odgovorom na pitanje kako se hidrazin našao na Saturnovom mesecu. Taj odgovor mogao bi da bude rešenje i nekih drugih hemijskih procesa koji se događaju u celom Saturnovom sistemu, ali i drugde u svemiru“, kaže Hendriks.\nAko uspete da odgovorite na ovih 5 pitanja – natprosečno ste…


Doživotne kazne trojici muškaraca za ubistvo džogera\nTanjug 7. januara 2022. 23:27\nVAŠINGTON – Sud u Džordžiji osudio je Trevisa Mekmajkla, Gregorija Mekmajkla i Vilijama „Rodija“ Brauna na doživotne kazne zatvora, zbog ubistva Afroamerikanca Ahmada Arberija, džogera, koji je trčao u njihovom kraju u kojem pretežno žive belci u toj južnoj američkoj državi 2020.\nMekmajklovi, otac i sin, provešće ostatak života iza rešetaka, dok će Brajan moći da zatraži pomilovanje posle 30 godina zatvora, što je miniminalna kazna za ubistvo po državnom zakonu, izjavio je sudija Timoti Volmsli.\nVolmsli je na pretresu u Okružnom sudu u Brunsviku da je Mekmajklovima izrekao najtežu kaznu koja mu je bila na raspolaganju delimično i zbog njihovih “bezosećajnih” reči i dela snimljenih kamerom telefona.\nNa snimku mobilnog telefona se vidi ubistvo, odnosno kako Mekmajkl podiže sačmaru i usmerava je ka Arberiju, koji se nalazio na udaljenosti od oko šest metara, prenosi glas Amerike.\nU novembru, porota je zaključila da su 66-godišnji Gregori Mekmajkl, njegov sin, 35-godišnji Trevis Mekmajkl i njihov komšija Brajan, koji ima 52 godine, krivi za ubistvo, težak napad i nameru da počine krivično delo.\nAdvokati optuženih rekli su da će uložiti žalbu na presude.\nMuškarci, koji su belci, takođe u februaru izlaze na suđenje po optužnici za zločin iz mržnje, optuženi da su prekršili Arberijeva građanska prava i napali ga “zbog njegove rase.”\nArberi (25) je trčao kroz naselje Satila Šors 23. februara popodne, kada su Mekmajklovi odlučili da uzmu oružje, uskoče u kamionet i krenu da jure mladića.\nBrajan, koji se poteri pridružio svojim automobilom, je mobilnim telefonom snimio Trevisa Mekmajkla kako iz puške izbliza puca u Arberija.\nMladić nije bio naoružan i nije nosio ništa sem opreme za trčanje i patika.\nSnimak je izazvao bes kada se pojavio posle više meseci i kada je obelodanjeno da nijedan od umešanih muškaraca nije uhapšen nakon što je jedan lokalni tužilac zaključio da je ubistvo bilo opravdano.\nArberijevo ime je bilo jedno od onih koja su skandirana za vreme nacionalnih protesta zbog rasizma 2020. koji su izbili posle policijskih ubistava Džordža Flojda i Brijane Tejlor.


САОПШТЕЊЕ ФУДБАЛСКОГ КЛУБА РАДНИЧКИ | FK Radnički Niš\nIako se radi o temi koja ne treba da bude povod za prepucavanje, Fudbalski klub Radnički Niš mora da reaguje na neistine koje su iznete na pojedinim srpskim portalima.\nČlanovi naše ekipe koja je 1982. godine stigla do polufinala Kupa UEFA, okupili su se danas povodom smrti Dušana Mitoševića, najboljeg strelca Nišlija svih vremena, a tvrdnje da su oni to učinili samoinicijativno jednostavno nisu tačne.\nMitošević je nakon duže bolesti preminuo na Kipru u 68. godini života, a Fudbalski klub Radnički je odmah preko svog zvaničnog sajta obavestio javnost o tome, uz opširan tekst o njegovoj bogatoj igračkoj i trenerskoj karijeri, sa posebnim osvrtom na period proveden u Nišu.\nPošto je sahranjen u Limasolu, njegovi nekadašnji saigrači odlučili su da mu odaju poslednju počast okupljanjem na stadionu Čair, a klub je svakako bio uključen u ovaj događaj. Članovi najužeg rukovodstva Radničkog, koji trenutno nisu u Nišu, zadužili su sekretara kluba Aleksandra Komadinića da aktivno učestvuje u organizovanju današnjeg okupljanja, i on je to učinio, pružajući svaku moguću pomoć i podršku legendama “Reala sa Nišave“.\nFudbalski klub Radnički poštuje svoje bivše i sadašnje fudbalere i zbog smrti Dušana Mitoševića prva naredna takmičarska utakmica na stadionu Čair počeće minutom ćutanja.\nU nadi da više niko zbog ovakvih situacija neće pokušavati da ruši klub neistinama, želimo da poručimo da je Radnički na pravom putu i da ga u tome niko ne može zaustaviti. Klub je finansijski konsolidovan, nalazi se na poziciji koja vodi na međunarodnu scenu i kao takav će uvek stremeti ka najvišim ciljevima i nikada neće zapostaviti svoje nekadašnje asove, koji su pronosili njegovu slavu širom Evrope i bivše Jugoslavije.\nA što se tiče samoprozvanih “branilaca” nasleđa kluba, koji kontinuirano šire laži i spekulacije u javnosti kako bi optužili sadašnje rukovodstvo za sve i svašta, ovaj put su prešli svaku granicu pristojnosti. Neverovatno je da neko ko se predstavlja kao novinar dopusti sebi da njegov lični animozitet prema rukovodstvu Radničkog izmeni kontekst današnjeg događaja na stadionu Čair. Nažalost, pre svega njihovu, na razne interpretacije i spekulacije možemo da odgovorimo samo činjenicama. Potrebno je da samo pogledaju vrh superligaške tabele gde će videti Radnički. Sigurni smo da ih svaki pogled ka vrhu boli, jer time svaki njihov kvazi-argument pada u vodu.\nPodsetili bi sve te „moraliste“ da je dug Radničkog, kada je došlo sadašnje rukovodstvo, bio veći od dva milona evra i da se klub nalazio na ivici finansijskog ambisa. Da je bilo onako kako su oni želeli, Radnički danas verovatno ne bi ni postojao.\n« IN MEMORIAM: PREMINUO DUŠAN MITOŠEVIĆ\nU PETAK PROZIVKA NA ČAIRU »


Izvor: Kurir arhiva vesti 02.10.2017 - Naslovi.net\nZa više od godinu dana policija nije uspela da otkrije ko su osobe i po čijem naredjenju su srušile objekte u beogradskoj Savamali, pokazuje izveštaj policije čiji detalji ukazuju da su rušitelji te noći imali podršku beogradskih javnih… »\nStravična nesreća na auto-putu Beograd-Niš: Poginulo dvoje, dete teško povređeno!\nPrema nezvaničnim informacijama, jedno dete je teško povređeno u sudaru kombija i automobila. Od siline udara, automobil se okrenuo za 90 stepeni, odnosno bio je okrenut u smeru ka Beogradu. Na licu mesta su brojne ekipe policije i Hitne pomoći… »\nUbio mladića iako nije bio švercer: Autom krenuo na pripadnike MUP, policajac mu pucao u glavu!\nTUTIN - Fahrudin Skarep (22), koga je u selu Dolovo kod Tutina ubio policajac R. B., u kolima nije imao švercovanu robu, utvrdila je istraga. Mladić je, prema tvrdnjama policije, odbio da stane kontroli MUP, pa je udario policijski auto, a potom je… »\nKurir: Tužilaštvo u Novom Pazaru: Otvorena istraga protiv policajca koji je upucao odbeglog švercera\n02.10.2017 Kurir, kategorije


23. avgust 2021.\nČlanice Koalicije za slobodu medija oštro osuđuju kampanju protiv profesionalnih medija i nevladinih organizacija, koja je pokrenuta u tabloidnim medijima nakon što je nekoliko medija na društvenoj mreži Tviter 17. avgusta dobilo oznaku da sarađuju sa Vladom Srbije.\n– Sastavljanje spiskova „nepodobnih“ samo zato što putem konkursa dobijaju sredstva od različitih donatora i korišćenje tih informacija za diskreditaciju medija i organizacija iz nevladinog sektora je deo duge i opasne kampanje koja se vodi protiv njih, kaže se u saopštenju Koalicije za slobodu medija, koja podseća tabloide da „finansiranje organizacija i medija prolazi kontrolu finansijskih institucija u Srbiji, i da je ono transparentno za razliku od značajnog broja provladinih medija čije finansiranje nije dostupno javnosti“.\n„Targetiranje medija koji se bave profesionalnim novinarstvom u Srbiji direktno vodi ka nasilju prema njima, kao što smo to već bezbroj puta videli. Način iznošenja informacija i kontekst u kom se one objavljuju direktno utiču na bezbednost novinara i saradnika nevladinih organizacija.\nPozivamo institucije Srbije da se oglase i da ukoliko ima bilo šta sporno u vezi sa finansiranjem profesionalnih medija i nevladinih organizacija, to hitno objave. Ukoliko se ne oglase, smatraćemo da su deo kampanje koja se vodi protiv naših kolega i saradnika“, kaže se u saopštenju Koalicije za slobodu medija.\nKoaliciju za slobodu medija čine:\nAsocijacija onlajn medija (AOM),\nNezavisno društvo novinara Vojvodine (NDNV),\nNezavisno udruženje novinara Srbije (NUNS),\nPoslovno udruženje Asocijacija lokalnih i nezavisnih medija „Lokal Pres“ i\nSlavko Ćuruvija Fondacija.\nKoalicija za slobodu medija\nKSM: Izveštaj EK potvrdio da ključni problemi medijske zajednice i dalje ostaju nerešeni\nBezbednost novinara, slobodno informisanje, nezavisno i profesionalno novinarstvo ciljevi Koalicije za slobodu medija


Gledamo zajedno „Grave of the Fireflies“ – Sakurabana Beograd\n17. novembra 2019. 17. novembra 2019. Vladimir Jovanović Некатегоризовано\nGrave of the Fireflies je film iz 1988. godine iza kojeg stoje Studio Gibli i režiser Takahata Isao. Film je zasnovan na kratkoj priči istog naslova iz 1967. godine koju je napisao Nosaka Akijuki na osnovu bombardovanja Kobea tokom Drugog svetskog rata koji je doživeo u mladosti. Rezultat je jedan od najboljih, ali i najtužnijih animiranih filmova. Iako se često tumači kao anti-ratni film, Takahata je negirao te tvrdnje i objasnio da je u pitanju film o bratu i sestri koji moraju živeti izolovani od društva.\nRadnja prati dečaka Seitu i devojčicu Secuko čija je kuća uništena tokom bombardovanja. Zajedno moraju da putuju kroz razrušeni Japan ne bi li našli načina da prežive u periodu rata.\nDATUM: Petak, 22. novembar\ngledamo zajedno Gledamo zajedno „Grave of the Fireflies“ gledamozajedno Grave of the Fireflies


Završeno asfaltiranje Ulice 71 u Atenici | EpicentarPress\nObeležavanje 205. godišnjice Boja na Ljubiću i smrti Tanaska Rajića u subotu\nRezultati konkursa za učeničke radove: Budući Disovi poetski naslednici\nKoalicija Za Kraljevinu Srbiju predala listu za lokalne izbore u Čačku\nDanas počela isplata drugog minimalca\nZavršeno asfaltiranje Ulice 71 u Atenici\nDatum: 13.09.2019. 22:45\nGradonačelnik Čačka sa svojim saradnicima obišao je danas završne radove na asfaltiranju Ulice 71 u Atenici.\nKako je istakao gradonačelnik Todorović na licu mesta, ovo je veoma važna deonica za žitelje Atenice kao i za naše najmlađe sugrađane koji ovaj put koriste do škole. Ujedno, ovo je i ulica koja spaja Kulinovačko polje sa Atenicom.\n"Na ovoj deonici u toku je i rekonstrukcija mosta na Ateničkoj reci koji je bio u izuzetno lošem stanju i nebezbedan za korišćenje. Grad Čačak je u rekonstrukciju mosta investirao oko milion dinara, dok je Vlada Republike Srbije u rekonstrukciju ove saobraćajnice uložila 7 miliona dinara. Dužina rekonstruisane deonice puta iznosi 900 metara", istakao je Todorović.\nPrilikom obilaska radova napomenutio je da je u Čačku trenutno aktivno 27 gradilišta u koja su predviđena ulaganja od oko 900 miliona dinara. Rekonstrukcija Atletske staze, OŠ "Ratko Mitrović", izgradnja fiskulturnih sala u Donjoj Trepči i Bresnici, put za Vrnčane, put u Trnavskoj Baluzi, izgradnja Ulice 10 samo su neka od njih, rečeno je danas u Atenici.


Crnogorski Telekom počasni član udruženja ICT Cortex – Bankar.me\nCrnogorski Telekom počasni član udruženja ICT Cortex\n2 weeks ago CRNA GORA, M:TEL (komunikacije), SVE VIJESTI Leave a comment\nKompanija Crnogorski Telekom od danas je počasna članica ICT udruženja Cortex, a pristupnicu za počasno članstvo potpisali su Tarik Zaimović, izvršni direktor Cortexa, i Dušan Banović, direktor Sektora za razvoj servisa i digitalnu transformaciju u Telekomu. Ovo počasno članstvo nastavak je uspješne saradnje koja traje od samog osnivanja udruženja koje okuplja najuspješnije crnogorske ICT kompanije, ističu iz Telekoma i Cortexa.\nICT Cortex i Crnogorski Telekom su u junu ove godine uspješno realizovali takmičenje za učenike Elektrotehničke škole „Vaso Aligrudić“ iz Podgorice. Takmičenje je podrazumijevalo prezentaciju finalnih rješenja projekta praktične nastave, realizovane kroz partnerstvo članica Cortexa i Elektrotehničke škole, a za najbolji tim Telekom je kao nagradu obezbijedio Arduino paket za robotiku.\nTelekom je ICT udruženju Cortex podršku pružao na različite načine od samog osnivanja, pa su svi prethodni koraci prirodno vodili do ovog, ocijenio je na potpisivanju Dušan Banović.\n„Memorandum o saradnji koji smo potpisali sa Cortexom sredinom godine pokazao je našu želju da zajedno promovišemo digitalne inovacije i IT vještine u obrazovanju, kao i da zajedno radimo na stvaranju okvira za dalji razvoj ICT ekosistema, ali i unapređivanju i ubrzavanju procesa digitalizacije u Crnoj Gori. Iako je Cortex mlada organizacija, dosadašnja saradnja je bila veoma uspješna i vjerujem da ćemo je jednako uspješno nastaviti kroz dalju saradnju na projektima od značaja za crnogorsko društvo, obrazovanje, i ICT zajednicu“ – zaključio je Banović.\nBilo je veliko zadovoljstvo pokrenuti saradnju sa najvećim telekomunikacionim operaterom u zemlji, a posebno smo ponosni na to što je jedna ovakva kompanija prepoznala značaj i postojanje ICT klastera u Crnoj Gori, izjavio je Zaimović.\n„Mi u Cortexu volimo da kažemo da samo udruženi možemo više, te je i ovaj korak dokaz da smo spremni da zajedno djelujemo i stvaramo unapređujući kako ICT zajednicu, tako i zajednicu u cjelini. Zahvalni smo za podršku u dosadašnjem radu i radujemo se budućim projektima sa našom novom počasnom članicom“ – zaključio je Zaimović.\nPOJMOVICrnogorski Telekom ICT Cortex\nPrevious Uli Henes: Barselona je bankrotirala\nSljedeći U kojim zemljama Evrope je najteže doći do stana\n5G investicija budućnosti, a benefiti se tiču ekonomskog, industrijskog i privrednog razvoja\nBanović: Izrada elektronskih usluga donijeće dobre rezultate